Fauzi Nawawi Malu Dan Lisdawati Tetap Pertahan Suami

Semalam, nama Fauzi Nawawi sekali lagi menjadi perhatian ramai selepas ada laporan akhbar mengatakan beliau mempunyai hubungan istimewa dengan seorang bintang realiti televisyen, Noni AF5 namun ianya dinafikan oleh kedua dua pihak.

Hari ini melalui mStar Online, Fauzi Nawawi mengakui merasa malu apabila dikaitkan dengan Noni AF5 selain terkejut dengan khabar angin mengatakan beliau berlaku curang terhadap isterinya, Lisdawati.

“Sudah-sudahlah nak kaitkan saya dengan wanita lain. Pada usia mencecah 40 tahun, saya rasa malu pula apabila digosipkan mempunyai skandal,” ujar Fauzi Nawawi.

Fauzi Nawawi juga memberikan peringatan kepada pembawa berita ini untuk selidik betul betul sebelum menulis dan tidak teragak agak mengambil tindakan.

“Saya nak ingatkan, kalau nak buat cerita seperti ini selidik betul-betul. Jangan sampai saya ambil tindakan pula nanti. Mungkin isteri saya sudah faham dengan isu seperti ini dan dia tidak hairan pun dengan perkara tersebut”

Dalam kenyataan berasingan, Lisdawati menerusi Sinar Harian berkata yang beliau tidak mudah melatah selain masih meletakan kepercayaan tinggi terhadap suaminya itu.

“Semua orang dah kenal Fauzi sebagai pelakon dan pengarah, malah saya tahu Fauzi seorang yang peramah. Selagi tahu membawa diri ketika bergaul, tiada masalah yang akan berlaku”

“Lagipun, isu terkait ini bergantung kepada dua-dua pihak. Jika hanya sebelah pihak, perkara seperti ini tidak akan timbul,” tambah Lisdawati lagi.


Gossip: Kahwin Punya Meriah, Hutang Dewan Nikah Belum Bayar

Selalu ‘kan kita dengar pepatah rumah sudah siap, pahat masih berbunyi. Dalam kes kisah yang ingin kami sampaikan ini ianya lebih kepada kahwin punya meriah, hutang dewan nikah belum mampu bayar. Jadikan pengajaran.

Kalau anda mengikuti perkembangan dunia hiburan, pasti anda tahu siapa yang kami maksudkan ini dan tidak perlu kami huraikan atau beri petunjuk lebih lebih, kami sudah jatuh miskin bayar peguam selama ini. #LOL

Seorang ustaz di masjid di mana selebriti ini bernikah menyampai berita kurang enak ke telinga kami mengatakan pelakon ini masih berhutang duit sewa dewan nikah walaupun sudah beberapa kali dihubungi untuk melangsaikannya.

Kalau dilihat majlis perkahwinan yang mendapat liputan meluas baru baru ini, agak mustahil rasanya untuk pelakon & suaminya yang bergelar usahawan ini untuk liat membayar sewa dewan nikah yang kecil jumlahnya berbanding budget keseluruhan mereka untuk berkahwin.

Ustaz yang sama turut menyampaikan yang beliau tahu pasangan ini berbelanja lebh RM45,000 untuk majlis pernikahan sahaja dan beliau sendiri hairan kenapa pelakon ini seakan mahu lari dari melangsaikan hutang.

Mungkin terlepas pandang, mungkin jumlahnya terlalu kecil untuk pelakon ini uruskannya sendiri, mungkin duit yang diperuntukkan tidak sampai ke tangan pihak masjid — siapa tahu ‘kan?


Ramli Sarip, Rosyam Nor Bergelar Datuk

Penyanyi rock, Ramli Sarip; pelakon popular, Rosyam Nor dan jurulatih skuad Harimau Muda A, Ong Kim Swee akan dianugerahkan darjah kebesaran negeri Melaka yang membawa gelaran Datuk sempena hari jadi ke-71 Yang Dipertua Negeri Melaka, Tun Mohd. Khalil Yaakob.

Setiausaha Kerajaan Negeri, Datuk Naim Abu Bakar berkata, Rosyam atau nama sebenarnya Mohd. Noor Shamsuddin, 46, dan Kim Swee, 43, dianugerahkan Darjah Mulia Seri Melaka (DMSM) manakala Ramli, 61, menerima DMSM Kehormat.

Menurutnya, ketiga-tiga individu berkenaan antara 901 penerima darjah, bintang dan pingat kebesaran negeri Melaka yang akan berlangsung di Dewan Seri Negeri, Ayer Keroh di sini pada hari ini, Ahad dan 24 Oktober ini. – Kosmo!


Lisa Surihani Masih Rasa Malu Ditegur Peminat Sehingga Hari Ini

Kami sebenarnya lebih tertarik dengan hasil sesi fotografi Lisa Surihani bersama majalah Esquire versi Malaysia ini dari kisah beliau yang masih malu setiap kali bertemu peminat di luar.

Sesi fotografi ini diadakan di Bukit Gasing Forest Park yang Lisa Surihani sendiri mengakui dalam temubual bersama majalah memfokuskan lelaki ini tidak tahu akan kewujudannya walaupun nenek beliau tinggal berdekatan.

Lisa Surihani nampak sangat manis dan cantik mengenakan persalinan dari McQ by Alexander McQueen dan anda boleh lihat beberapa keping gambar dari Esquire Malaysia yang ada kami lampirkan dibawah.

Satu perkara menarik didedahkan oleh Lisa Surihani dalam temubual adalah beliau sebenarnya masih rasa malu apabila ada peminat menegur & meminta untuk mengambil gambar ketika sedang keluar bersama suaminya Yusry KRU atau ahli keluarga lain.

“I’ve never shared this in an interview but when I’m out with my family or my husband & suddenly someone comes up and says, ‘Can we take a picture?’, it’s not that we don’t want to”

“I feel proud about it, but I feel shy about it too. I’ve never gotten used to it. I hope it’s good, but sometimes, it’s misunderstood,” kongsi Lisa Surihani.

Kami juga baru tahu yang Lisa Surihani melalui semua filem lakonan beliau sehingga hari ini telah mengutip lebih RM45 juta secara keseluruhan dan ini termasuklah Istanbul Aku Datang dan Lagenda Budak Setan. Kisah penuh dalam Esquire Malaysia edisi Oktober 2013.


TIGA Pertaruh Lagu Pertama Ciptaan Alyah, Tidak Tumpang Populariti

Bermula kepada kemenangan mereka dalam pertandingan Bintang Idola BH, kumpulan TIGA yang pada asalnya dianggotai seramai 3 orang, kini bertambah seorang lagi ahli menjadikan mereka kini berempat.

Mereka terdiri daripada Arween atau Mohd Qhairol Ighssan selaku ketua kumpulan, Alfie atau Syed Alfrizal, Maya atau Maya Haryanto dan Zack Marican. Ternyata kesemua anggota TIGA mempunyai kekuatan masing-masing.

Jika sebelum ini TIGA telah berjaya dipilih menyertai The Band anjuran Astro, namun terpaksa menolak tawaran tersebut kerana bersepakat untuk tidak berpecah. The Band mengkehendaki mereka untuk tidak bercampur anggota lelaki dan perempuan.

Alfie sendiri sebelum ini merupakan anak didik Zaf Ve dalam program nyanyian Mentor musim 2. Baru baru ini telah berlangsungnya sidang media pelancaran single pertama mereka iaitu, Pengakuan di Hard Rock Cafe, Kuala Lumpur.

Menariknya Pengakuan telah dicipta oleh penyanyi Alyah yang merupakan bekas anggota TIGA satu ketika dulu. sebetulnya Pengakuan telah dicipta oleh Alyah ketika dia masih lagi bergelar ahli keluarga TIGA.

“Alfie sendiri kenal rapat dengan Alyah & itu antara benih benih permulaan yang mencetuskan kerjasama sulung ini,” jelas ketua kumpulan TIGA itu semalam.

Namun mereka menolak menumpang populariti Alyah yang telah menempa nama besar dalam industri hiburan.

Melihat kepada kumpulan TIGA, ada yang melabel kumpulan ini seolah-olah meniru sebuah kumpulan band sedia ada, The Fabulous Cats. Namun jelas Arween semalam, TIGA lebih cenderung kepada rentak melodi harmoni berbanding The Fabulous Cats yang lebih berani bermain dengan pelbagai genre antaranya R&B.

Tambah Arween lagi, dia yakin Pengakuan boleh diterima oleh pendengar kerana mereka yakin lagu tersebut dianggap sebagai mesra radio dan mampu menambat hati pendengar.


Bintang Realiti TV Nafi Ada Hubungan Dengan Fauzi Nawawi

Kau tahu kau tidak popular apabila kami merujuk nama anda sebagai bintang realiti televisyen sebagai ganti nama pentas kerana ianya lebih mudah. Heh. Dan ini kisah Noni AF5 yang hari ini khabarnya ada hubungan dengan Fauzi Nawawi.

Laporan Harian Metro hari ini menyebut khabar angin tentang Noni AF5, atau nama sebenarnya Nonny Nadirah Zainuddin yang menjalin hubungan dengan Fauzi Nawawi selepas mereka rapat selepas berkenalan.

Fauzi Nawawi bukan amatur dalam gossip mempunyai hubungan sulit ini dan pastinya berita ini bukan yang pertama namun Noni AF5 tampil memberikan penjelasan yang hubungan antara mereka hanya kerana kerja atau lebih formal & professional.

“Hubungan kami rapat atas dasar kerja dan tidak lebih daripada itu. Saya juga ‘anak didik’ Fauzi kerana dia banyak membimbing saya dan memberi pelbagai tip dalam bidang lakonan”

“Bukan saya saja, malah ramai lagi artis lain yang menimba ilmu lakonan dengannnya seperti Ika Nabella, Reen Rahim, Agnes Wong dan ramai lagi, tapi mengapa saya pula yang digosipkan dengannya?” kata Noni AF5 menafikan semua dakwaan.

Noni AF5 menjelaskan lagi yang beliau mula mengenali Fauzi Nawawi ketika menyertai program Jelajah Festival Filem Malaysia tahun ini, dan Fauzi turut ditemani isterinya, Lisdawati.

Fauzi memberitahunya yang dia ada pakej yang lengkap untuk menjadi pelakon dan menawarkan Noni untuk berlakon dalam drama arahannya. Itu sahaja, katanya.


Menteri Mohon Siaran Langsung Di TV, Perjelas Isu Bayar K-pop RM1.6 Juta

Salah satu perkara yang menjadi isu besar selepas laporan Ketua Audit Negara dikeluarkan adalah tentang bayaran RM1.6 juta kepada barisan bintang pop Korea yang hadir memeriahkan sambutan Hari Belia Negara pada 2012 lalu.

Menteri Belia Dan Sukan ketika itu, Datuk Seri Ahmad Shabery Cheek sebelum ini mendakwa yang bayaran sebanyak RM1.6 juta itu di’bayar penaja namun perkara ini di’nafikan oleh Ketua Audit Negara, Tan Sri Ambrin Buang sendiri beberapa hari lalu.

Ahmad Shabery berkata beliau akan memberi penjelasan kepada Jawatankuasa Kira Kira Wang Negara (PAC) berhubung isu bayaran artis Korea dan memohon pengurusan parlimen untuk membenarkan penjelasan kepada PAC ini dibuat secara terbuka dan disiarkan secara langsung di kaca televisyen.

Tindakan yang berani kami kira ketika satu Malaysia masih tertanya tanya duit siapakah yang digunakan untuk membayar artis Korea sebanyak RM1.6 juta itu. Bravo!


Fakta Hiburan Yang Perlu Anda Tahu Sebelum Masuk Pejabat Hari Ini (N.431)

VIDEO HARI INI: Ini cara yang kreatif dan kami fikir berkesan untuk promosikan filem — sebuah kafe di kota New York dikejutkan dengan kebolehan seorang gadis menggunakan kuasa psikik.

Kalau anda masih peduli, Paris Hilton kini kembali dengan sebuah lagu baru berjudul Good Time & melancarkannya sekali dengan video muzik penuh seksi bersama Lil’ Wayne. – Daily Mail

Ibu kepada Kim Kardashian, Kris Jenner mengesahkan telah berpisah setahun lalu dengan suaminya Bruce Jenner yang dikahwini sejak 22 tahun lalu namun tiada permohonan bercerai yang difailkan sehingga kini. – FOX News

Konsert jelajah dunia G-Dragon yang bermula Mac 2013 lalu di Seoul, Korea dan dipentaskan di 13 buah bandar & 26 persembahan akan diterbitkan semula dalam bentuk 3D untuk tayangan pagawam dengan tajuk One of a Kind 3-D. – Soompi

Farawahida telah mengupah perancang perkahwinan untuk menguruskan hari bahagianya yang dijangka berlangsung pada Disember depan kerana tidak mampu menguruskan perkahwinan itu sendirian kerana sibuk dengan aktiviti nyanyian. – mStar Online

Kerana marah dengan aktiviti mereka melanggar privasi beliau secara sesuka hati, Rihanna berkata yang paparazzi di New Zealand lebih teruk dari puak Nazi. Ouch! – Stuff


David Teo Nafi Ada Motif Mahu Jatuhkan Wawa Zainal, Aeril Zafrel

Selepas laporan mengatakan Wawa Zainal dan Aeril Zafrel sudah bernikah menjadi perhatian ramai, Wawa Zainal melalui Twitter menulis satu kemaskini yang berbunyi seperti beliau sudah mengetahui siapa dalang di’sebalik penyebaran berita itu.

BACA: Wawa Zainal Dakwa Ada Pihak Mahu Dia Bencikan Aeril Zafrel

Salah seorang individu yang terpalit dengan tuduhan sebagai dalang di sebalik semua ini adalah David Teo yang merupakan Pengarah Urusan MIG Pictures Sdn Bhd di mana Wawa Zainal bernaung sebagai artis residen.

Melalui Berita Harian hari ini, David Teo memaklumkan yang beliau berasa hairan kerana ramai yang beranggapan individu yang dimaksudkan Wawa Zainal dakan status Twitter itu seolah olah merujuk kepada dirinya.

BACA: Aeril Zafrel, Wawa Zainal Akan Adakan Sidang Akhbar Khas Jumaat Ini

“Kenapa pula mengaitkan saya mempunyai niat untuk menjatuhkan mereka, sedangkan selama ini saya bersusah payah menaikkan mereka, mahu bagi mereka popular”

“Saya ibarat bapa kepada semua artis di bawah naungan MIG, takkan saya mahu lihat anak sata gagal dalam kehidupannya,” jelas David Teo tentang dakwaan itu.

Dalam temubual yang sama, David Teo meminta Wawa Zainal untuk menghubungi MIG Pictures bagi membincangkan perihal kerjayanya dan melihat aktres itu mempunyai potensi untuk pergi lebih jauh dalam kariernya.


Fahrin Ahmad Mahu Cari Cikgu Sebagai Calon Isteri

Adakah Fahrin Ahmad serik untuk mencari pasangan hidup dari kalangan selebriti sehingga mahu memfokuskan kriteria bakal isterinya adalah seorang pendidik atau guru.

“Saya bukan serik untuk bercinta dengan golongan selebriti tetapi wanita dalam kerjaya tersebut tidak sesuai dengan saya dan saya ingin mencari calon isteri di kalangan orang biasa sahaja”

“Saya ingin mencari wanita yang bergelar guru kerana lebih mudah saya menyesuaikan diri tambahan pula ibu, bapa & kakak saya turut bergelar pendidik sebelum ini, jadi ia lebih praktikal”

Dalam perkembangan sama, kata Fahrin Ahmad beliau kini masih sendirian dan selesa dengan kehidupan itu selepas keinginan untuk berkahwin semakin terhakis.

“Saya sarankan sesiapa yang masih solo supaya segera berkahwin & jangan tunggu usia sudah mencecah 30’an baru hendak fikir tentang soal berumah tangga.

“Apabila usia semakin lanjut, kita mula rasa selesa dengan kedudukan kita dan keinginan untuk berkahwin semakin terhakis,” jelasnya lagi.

Bagaimanapun kata Fahrin Ahmad lagi, itu bukan bererti beliau tidak mahu berkahwin sebaliknya sudah berusaha mencari calon isteri namun jodoh masih belum menyebelahinya buat masa ini.


Datuk Siti Nurhaliza Nafi Hamil

Mungkin kerana para peminat yang tidak sabar untuk melihat pasangan Datuk Siti Nurhaliza dan Datuk K menimang cahayamata, ada khabar angin bertebaran semalam mengatakan penyanyi itu kini sedang hamil — siap dengan gambar lagi katanya.

Sekeping gambar telah tersebar di Facebook dikatakan menampakkan seolah olah penyanyi itu sedang berbadan dua dan bercakap kepada Harian Metro, Siti Nurhaliza nyata terkejut dengan kisah tersebut dan menafikan yang dirinya kini sedang hamil.

“Siti pun tidak tahu dari mana mereka mendapat cerita ini, tetapi ada kemungkinan daripada tweet seorang peminat menerusi Twitter yang bertanyakan soalan mengenai anak. Terus terang, Siti belum ada rezeki lagi, tetapi minta mintalah semua doakan agar ia menjadi kenyataan.

“Mungkin juga mereka tak sabar untuk tengok ‘baby’ Siti, tetapi Siti sendiri lagilah tidak sabar”

Apabila ditunjukkan gambar yang menjadi perhatian para peminatnya di Facebook, Siti Nurhaliza hanya tertawa kecil dan menjelaskan yang ianya satu gambar lama.

“Itu gambar tiga empat tahun lepas, masa Siti tengah menari dan jaket (yang dipakai) tertarik ke bawah hingga menampakkan perut seperti kembung,” tambahnya lagi.


Fakta Hiburan Yang Perlu Anda Tahu Sebelum Masuk Pejabat Hari Ini (N.430)

VIDEO HARI INI: Artis jalanan kelahiran Britain, Banksy mengirimkan sebuah video parodi kepada aktiviti pemberontak di Syria ketika ini & hasil seni beliau kali ini menerima reaksi berbeza daripada pelbagai pihak. – New York Times

Kurang setahun selepas tampil secara terbuka tentang isu seksualiti beliau, Jodie Foster dilihat kini sedang berpacaran dengan seorang jurugambar & aktres sambilan, Alexandra Hedison yang pernah juga dikaitkan dengan Ellen DeGeneres. – Huff. Post

Ibu mendiang Michael Jackson, Katherine Jackson berkata beliau tidak pernah menyesal apabila memfailkan permohonan saman bernilai US$31 billion terhadap penganjur konsert AEG walaupun kalah kes minggu lalu. – TMZ

Bertemu untuk reunion sempena ulangtahun ke 25 siri TV popular, Baywatch salah seorang pelakon mendedahkan yang mereka tidak di’benarkan untuk naik atau turun lebih 2.3 kg berat badan sepanjang terlibat dalam pengambaran. – US Magazine

David Beckham dan isterinya Victoria telah menjual kediaman mewah mereka yang terkenal dengan jolokan Beckingham Palace & beberapa jenis kenderaan dengan harga US$19 juta untuk menaiktaraf kehidupan mereka dengan rumah baru bernilai US$70 juta. – NEWS AU

PSY menjadi artis kelahiran Korea pertama menjadi penghias muka hadapan majalah fesyen popular dan ternama VOGUE untuk versi Itali, L’Uomo. – Soompi


Aeril Zafrel & Wawa Zainal Akan Adakan Sidang Akhbar Khas Jumaat Ini

Sudah lebih dua hari kisah pernikahan Aeril Zafrel dan Wawa Zainal didedahkan oleh sebuah akhbar namun sehingga saat ini semuanya masih menjadi tanda tanya dan peminat serta media turut berteka teki akan kesahihan laporan tersebut.

Ditemui media di lokasi pengambaran telefilem Cinta Mat Semperit yang akan ditayangkan di TV3 pada Aidiladha nanti, Aeril Zafrel tenang berhadapan soalan berkaitan isu ini & beliau ditemani oleh peguam Zulhasmi Zakaria.

Namun, tiada jawapan sahih dari mulut Aeril Zafrel kerana bercadang melakukan satu sidang media khas bersama Wawa Zainal untuk menjawab segala persoalan pada Jumaat ini.

“Saya tidak boleh komen buat masa ini dan akan membuat sidang media khas pada Jumaat ini bersama Wawa. Dan segala persoalan akan dijelaskan pada masa itu, tetapi bukan sekarang — sidang media dibuat supaya sebarang kenyataan tidak bercanggah,” ujarnya.

BACA: Wawa Zainal Dakwa Ada Pihak Mahu Dia Bencikan Aeril Zafrel

Pihak Aeril Zafrel percaya yang ada pihak mahu mengenakan mereka dan khidmat peguam di’perlukan untuk berhadapan dengan isu ini selain berkata sidang media pada Jumaat ini akan dirakam untuk memudahkan siasatan kelak.


Sharifah Amani Cari Gaduh Dengan Syamsul Yusof Di Twitter?

Sejak isu cetak rompak filem arahan beliau, KL Gangster 2 Syamsul Yusof memilih untuk berdiam diri dari memberikan sebarang maklumbalas kepada peminat mahu pun media & ini termasuklah tidak hadir ke majlis tayangan perdana filem tersebut.

Lewat malam tadi, terbaca kemaskini terbaru Syamsul Yusof melalui akaun Twitter yang menjadi medan untuknya berkomunikasi & beliau seakan tidak berpuas hati dengan kenyataan terbaru Sharifah Amani yang juga di’luahkan melalui Twitter.

“Anak @fatibee ni tak puas hati ke ape? Kasar bahasanya. Itu bukan caranya dik. Kurang ajar namanya. Jgn biadap bila bicara. Jgn lupa budi bicara,” tulis Syamsul Yusof tergesa gesa tanpa hiraukan ejaan. #LOL

Melihat kembali kepada status Sharifah Amani (anak kepada Fatimah Abu Bakar jika anda tidak tahu), rupanya pelakon yang kini merupakan juri tetap Akademi Fantasia 2013 ini tidak berpuas hati dengan layanan pilih kasih oleh pihak tertentu yang memihak kepada KL Gangster 2.

Di atas merupakan salah satu kemaskini Twitter Sharifah Amani terdahulu dan anak seni ini turut menulis yang beliau meluahkan apa yang terbuku kerana sayangkan industri perfileman tempatan dan mahu semua pihak yang terlibat untuk konsisten serta sistematik.

Menjawab kemaskini Syamsul Yusof yang mempersoalkan motif kenyataan Sharifah Amani itu, aktress ini membalas yang ianya bukan bersifat peribadi tetapi lebih kepada terganggu dengan sistem pilih kasih yang berlaku dan tidak berniat mempersoalkan rezeki Syamsul Yusof.


Hafiz Suip Akui Putus Cinta Lagi

Nampaknya nasib baik tidak menyebelahi Hafiz Suip sekali lagi dalam arena percintaan apabila penyanyi ini sendiri mengakui hubungan bersama seorang teman lama telah berakhir.

Hafiz Suip yang sebelum ini pernah bercinta dengan penyanyi Adira AF, mula kelihatan semakin mesra dengan seorang penuntut sebuah universiti yang berasal dari Sarawak sejak awal tahun ini selepas hubungan mereka berdua mendapat restu keluarga.

Namun, penyanyi yang tercalon di MTV European Music Awards 2013 ini enggan mengulas lanjut tentang punca perpisahan mereka dan cukup dengan mengatakan ianya atas sebab peribadi.

“Saya anggap semua ini berbalik kepada takdir. Siapa kami untuk menolak ketentuan-Nya?”

“Memang antara saya dengan dia sudah tiada apa apa, tetapi saya amat menghormati diri dan keluarganya. Jadi, kurang elok andai saya bercerita lebih lanjut mengenai kami. Cukuplah kalau saya katakan, hubungan kami sudah berkahir atas sebab peribadi,” jelasnya.


Fakta Hiburan Yang Perlu Anda Tahu Sebelum Masuk Pejabat Hari Ini (N.429)

VIDEO HARI INI: Laporan menyebut yang perisian terbaru peranti Apple, iOS 7 membuatkan ada pengguna pening kepala dan ini merupakan penyelesaian terbaik kami rasa. Heh.

Walaupun terpaksa berhadapan dengan isu penyebaran salinan filem secara tidak sah, KL Gangster 2 sehingga hari ini telah berjaya mengutip lebih RM3.1 juta selepas tiga hari tayangan di pawagam Malaysia. Not bad huh? – mStar Online

Peminat Justin Bieber atau tidak, dengarkan lagu baru penyanyi ini berjudul Heartbreaker yang baru sahaja di’lancarkan semalam dan beliau akan melancarkan sebuah lagu baru setiap minggu selama 10 minggu bermula minggu ini. – Just Jared

Scarlett Johansson sekali lagi terpilih sebagai Sexiest Woman Alive untuk 2013 oleh majalah Esquire dan ini merupakan gelaran kali kedua untuknya selepas tahun 2006 juga wanita pertama menerima gelaran ini sebanyak dua kali. – USA Today

Anggota kumpulan 2AM, Jinwoon telah terlibat dengan satu kemalangan malam kelmarin selepas kereta yang dipandu bertembung dengan lori 25 tan & beliau telah selamat menjalani pembedahan di pergelangan kaki kanan semalam. – Soompi

Kaki judi mula mempertaruhkan wang mereka tentang bilakah Putera Harry akan melamar teman wanitanya Cressida Bonas selepas sebuah media UK melaporkan yang putera itu mungkin akan berkahwin pada tahun 2014. – People


Wawa Zainal: Ada Pihak Yang Mahu Saya Benci Aeril Zafrel

Sekarang ini kita semua dalam keadaan kenyataan sebelah mana boleh kita percaya. Laporan terperinci sebuah akhbar hujung minggu lalu atau kenyataan Twitter dua orang pelakon ini yang sebenarnya tidak menjawab apa apa.

BACA: Aeril Zafrel Enggan Komen Dakwaan Sudah Nikahi Wawa Zainal, Ada Anak

Menerusi akaun Twitter beliau, Wawa Zainal mengulas kontroversi terbaru yang melanda dirinya & Aeriz Zafrel tetapi pula tidak memberikan penjelasan sebenar selain mengakui masih belum berkahwin dan seakan menjamin semuanya akan terjawab suatu masa nanti.

Wawa Zainal menulis yang beliau kenak siapa Aeril Zafrel dan tahu ada pihak tertentu yang berusaha untuk membuatkan dirinya membenci pelakon lelaki popular itu. Wawa Zainal juga berharap yang Aeril Zafrel terus tabah sehingga sampai masanya.

“Saya kenal Aeril Zafrel dan orang orang yang memang dari dulu mahu saya membenci pada dia & memang ada niat menjatuhkannya. Semoga dia terus tabah sampai masanya”

Dalam beberapa kemaskini terbaru melalui Twitter beliau juga Wawa Zainal turut berterima kasih kepada semua yang mendoakan kebahagiaan dirinya dan Aeril Zafrel. Hmm.


Nora Danish Nafi Terima Hadiah Rumah Mewah, Ferrari Dari Kekasih

Nora Danish sekali lagi memberi kenyataan tidak mengiyakan hubungan cinta antara beliau dan Nedim Nazri selain terbuka dengan apa apa persepsi orang ramai terhadap hubungan mereka berdua yang rapat ketika ini.

Ketika hubungan Nora Danish & Nedim Nazri menjadi perhatian ramai, timbul khabar angin yang mengatakan anak lelaki seorang VVIP itu telah membeli rumah mewah bernilai RM7.2 juta untuk di’hadiahkan kepada Nora Danish selain sebuah Ferrari.

Bercakap kepada GUA baru baru ini, Nora Danish menafikan ada menerima hadiah semewah itu dari Nedim Nazri & tidak merasakan yang lelaki itu sanggup membelikan hadiah semahal itu untuk dirinya selain menganggap semua ini hanya fitnah.

“Saya agak terkejut dan tidak tahu menahu pun mengenai isu ini. Setahu saya, rumah itu adalah hadiah untuk ibunya dan dia bukan beli untuk saya. Takkanlah dia hendak beli hadiah semahal itu untuk saya. Malah, isu kereta Ferrari pun tidak benar kerana saya tidak pakai pun kereta jenama tersebut,” jelas Nora Danish.

“Orang suka buat andaian dan sejujurnya, saya kesian pada dia kerana orang asyik bercakap pasal reputasi jahat dia saja. Jangan kaitkan apa yang dia buat dengan saya kerana memang dia tidak beli hadiah yang dimaksudkan itu untuk saya. Di sini saya ingin tegaskan yang isu ini tidak betul sama sekali dan ia adalah fitnah semata-mata”


Aeril Zafrel Enggan Komen Dakwaan Sudah Nikahi Wawa Zainal

Semalam menerusi laporan Berita Harian, Aeril Zafrel di’khabarkan sudah sah bernikah dengan Wawa Zainal & mereka juga sudah pun menimang seorang cahayamata pada 24 Ogos 2013 yang lalu selepas bernikah pada 4 Februari tahun ini.

BACA: Aeril Zafrel & Wawa Zainal Sudah Nikah 4 Februari Lalu (ext.)

Aeril Zafrel menulis di akaun Twitter beliau semalam sebagai respons kepada cerita ini memberi gambaran apa yang di’tulis wartawan Berita Harian itu sebagai senjata terakhir pihak tertentu untuk mengaibkan dirinya.

“Alhamdulillah, ‘mereka’ telah keluarkan ‘senjata terakhir’ seperti yang dijangkakan. Terlalu naif ‘mereka’ yang lontar batu sembunyi tangan ini,” tulis pelakon yang popular dengan drama Cinta Jannah di TV3 ini, semalam.

Beliau turut berkata yang sampai masanya nanti beliau akan dedahkan siapa & apakah tujuan sebenar mereka melakukan perkara ini — sementara itu beliau juga meminta mereka yang ingin kepastian menghubungi sendiri wartawan yang menulis kisah tersebut.

Laporan mStar Online hari ini juga menyebut pelakon ini belum bersedia untuk memberikan komen lanjut tentang isu pernikahan dengan Wawa Zainal ini tetapi ada cadangan mengambil tindakan mahkamah.

“Buat masa sekarang Aeril tidak mahu beri sebarang komen tentang perkara tersebut tatapi dia beritahu saya bahawa dia akan mengambil tindakan mahkamah, apa-apa pun tunggu kenyataan dia nanti,” ujar pembantu peribadi Aeril Zafrel.


Harith Iskander & Isteri Timang Anak Kedua

Harith Iskander menerusi akaun Twitter petang ini kongsikan berita gembira buat semua peminat akan kehadiran orang baru dalam keluarga beliau bersama isteri, Jezamine Lim.

Isteri Harith Iskander selamat melahirkan seorang bayi perempuan sekitar jam 11.26 pagi tadi dan tiada maklumat lanjut setakat ini.

“This little girl arrived at 11:26am. My wife is a champion,” tulis Harith Iskander hari ini menemani sekeping gambar pertama anak keduanya itu.

Tahniah buat Harith Iskander & Jezamine Lim sekeluarga atas kelahiran orang baru ini.

UPDATE-1: Harith Iskander melalui kemaskini terbaru di akaun sosial memaklumkan yang nama anak kedua mereka adalah Alessandrea Jayne Iskander.

Harith Iskander & Jezamine mendirikan rumahtangga pada Julai 2010 dan dikurniakan seorang anak lelaki sebelum ini, Zander Xayne Iskander.


Ashraf Muslim, Wan Sakinah Bersanding Di Ipoh November Ini?

Jika berita yang sedang di’bicarakan ramai ini benar belaka, maka rasanya ini’lah peluang para peminat dunia hiburan untuk melihat pasangan ini bersama di hadapan lensa kamera buat kali pertama — sejak apa sahaja kontroversi yang di’cetuskan mereka.

Dalam berdebar menanti kelahiran bayi sulung bersama isteri kedua, Ashraf Muslim khabarnya ketika ini sedang sibuk membuat persiapan untuk mengadakan resepsi perkahwinan di kampung Wan Sakinah di Ipoh, Perak.

Portal hiburan Murai menulis yang pelbagai persiapan sudah pun dijalankan oleh pasangan ini termasuk baju pengantin dan juga pelamin yang bakal disediakan oleh sebuah perancang perkahwinan terkenal — meriah juga nanti agaknya.

Khabarnya juga baru baru ini Ashraf Muslim ada membuat kejutan buat isterinya, Wan Sakinah bersempena dengan ulangtahun kelahiran beliau dengan menikmati percutian ringkas di hotel mewah. Sayang betul ‘kan?


Fakta Hiburan Yang Perlu Anda Tahu Sebelum Masuk Pejabat Hari Ini (N.428)

VIDEO HARI INI: Rahat Hussein kembali lagi dengan prank klasik beliau namun kali ini dengan kehadiran tengkorak hidup, eh. Selamat berhujung minggu!

Kini sedang sibuk mempromosikan filem terbarunya Don Jon, Joseph Gordon-Levitt berkata beliau mungkin tidak akan berlakon watak sidekick Batman yang bakal dibawa Ben Affleck sekuel Man of Steel kelak. – US Magazine

Seorang gadis Korea Selatan muncul dalam satu program TV menceritakan pengalaman beliau menjalani beberapa pembedahan plastik supaya wajahnya boleh kelihatan seperti supermodel terkenal, Miranda Kerr. – Soompi

Ketika melancarkan koleksi pakaian terbaru beliau, vokalis Maroon 5, Adam Levine menjelskan yang inspirasi fesyennya selama ini datang daripada watak fiksyen, Batman. – People

Bintang The Big Bang Theory, Kaley Cuoco baru baru ini mendedahkan yang tunangnya Ryan Sweeting memulakan ‘pergaduhan’ kecil sebelum menamatkan semua itu dengan lamaran untuk mereka bertunang. Aww. – NY Daily

Penyanyi senior Sinead O’Connor yang juga merupakan inspirasi kepada video muzik Wrecking Ball menasihatkan Miley Cyrus dengan perjalanan kariernya ketika ini kerana mereka dalam industri hiburan hanya akan melayan dirinya sebagai ‘pelacur’ murahan. – Too Fab


Nurul Wahab Selamat Lahirkan Bayi Lelaki Pagi Tadi

Hebat juga Nurul Wahab, baru pagi tadi selamat bersalin tengah hari ini sudah menulis di blog rasmi beliau menceritakan proses kelahiran bayi sulung beliau bersama suami, Eric Depp.

Nurul Wahab menulis yang beliau telah selamat melahirkan seorang bayi lelaki pada 10.28 pagi tadi secara normal dan memberikan nickname Baby Z kepada anak kedua beliau ini.

“Syukur alhamdulillah aku dah selamat melahirkan baby ‘Z’ jam 10:28 pagi tadi. Baby sihat dan begitu juga aku. Baby ‘Z’ dilahirkan secara normal dan beratnya 3.026 kg. semuanya okay”

“Aku sakit tak lama. Bermula jam 10:30 malam semalam – 1 jam sekali sakitnya – jam 3.00 pagi langsung ke hospital. Syukur alhamdulillah berkat doa semua, pengalaman kedua ini amat mudah bagi aku,” tulis Nurul Wahab sebentar tadi.

Nurul Wahab dan Eric Daniel Depp yang merupakan perunding kesihatan warganegara Perancis telah mendirikan rumah tangga pada 6 Jun 2012.

Hasil perkahwinan pertamanya dengan komposer terkenal Ajai, penyanyi itu mempunyai seorang anak perempuan bernama Ayu Nazirah, berusia 15 tahun.


Sharnaaz Ahmad Kesal, Rasa Difitnah

Baru baru ini, satu status Shila Amzah melalui Twitter mendapat perhatian ramai lebih lebih lagi beliau sendiri mengesahkan pernah melalui situasi digambarkan melalui filem Bencinta dan masih dalam trauma sehingga ke hari ini.

Dan adakah perlu untuk menyalahkan orang ramai dan peminat yang membuat andaian situasi yang di’alami itu ada kena mengena dengan bekas teman lelakinya, Sharnaaz Ahmad?

Sharnaaz Ahmad sendiri melalui satu kenyataan kepada Sinar Harian hari ini merasakan dirinya difitnah & menyuarakan kekesalan tentang kenyataan Shila Amzah itu.

“Kalau tak puas hati, datang jumpa saya. Tak guna cakap belakang-belakang. Orang yang cakap belakang-belakang ini menggambarkan kebodohan mereka sendiri”

“Saya dah lama memaafkan mereka. Tapi saya tak tau bagaimana pula di sebelah sana. Saya juga malas nak ambil tahu lagi mengenai mereka lagi. Lagipun buat masa ini, saya hanya fikirkan kerja,” ujar Sharnaaz Ahmad lagi.


Fizz Fairuz: Saya Yang Suruh Almy Nadia Tutup Mulut

Nampaknya kenyataan terbaru Fizz Fairuz tentang hasratnya untuk mengahwini Almy Nadia mendapat perhatian ramai dan tidak kurang mereka yang skeptikal tentang perkara ini lebih lebih lagi dengan apa yang berlaku sebelum ini.

Almy Nadia dalam satu kenyataan balas sebelum ini pun ada berkata yang beliau enggan untuk memberikan sebarang kenyataan kerana ini menjaga hati ramai pihak.

Keengganan Almy Nadia untuk berikan sebarang komen ramai ambil sebagai isyarat yang aktres ini sebenarnya tidak mengetahui hasrat Fizz Fairuz untuk memperisterikan dirinya.

Fizz Fairuz yang ditemui media ketika sidang akhbar Liga Lawak Superstar semalam menyatakan yang beliau sendiri meminta Almy Nadia untuk menutup mulut tentang apa apa perkara berkaitan isu perkahwinan ini.

“Saya sendiri yang beritahu Almy jangan buka mulut selagi saya belum berjumpa keluarganya untuk berbincang mengenai hasrat saya untuk berkahwin dengannya”

“Saya tidak mahu orang nampak salah dia jika perkahwinan ini tidak jadi. Biar orang nampak ia salah saya sahaja. Saya boleh kawal lagi tetapi dia tidak boleh. Nanti dia menangis lagi”

Menjawab persoalan ramai tentang sejauh mana beliau serius untuk mengahwini Almy Nadia, Fizz Fairuz berkata “Demi Allah, saya bersumpah akan berkahwin dengannya”


Fakta Hiburan Yang Perlu Anda Tahu Sebelum Masuk Pejabat Hari Ini (N.427)

VIDEO HARI INI: Stephen Colbert menculik pereka cerita di sebalik siri TV popular Breaking Bad, Vince Gilligan memaksa beliau untuk menulis lebih banyak episod untuk siri tersebut. #LOL

Mengetahui untuk dirinya mengandung bukan sesuatu yang mudah di usia 47 tahun, Janet Jackson kini bercadang untuk mengambil anak angkat dari Jordan atau Syria bersama suaminya yang juga billionaire dari Qatar, Wissam Al Mana. – Daily Mail

Tyra Banks telah mengambil keputusan memfailkan saman bernilai lebih US$10 juta terhadap beberapa syarikat pengeluar rambut palsu kerana di’dakwa menggunakan nama beliau untuk menjual pelbagai produk mereka. – IB Times

Justin Bieber ke tembok besar China semalam & kerana laluan terlalu jauh, beliau telah meminta pegawai yang mengiring untuk mendukungnya sepanjang perjalanan. – TMZ

Nampaknya pelakon ini kembali ke medan hubungan suka suka, George Clooney dikhabarkan telah menghabiskan masa semalaman bersama seorang model berasal Croatia, Monika Jakisic & mereka pernah menjalin hubungan sekitar 2004 lalu. – US Magazine

Walaupun ada yang masih berharap ada sinar dalam hubungan Michael Douglas & Catherine Zeta-Jones yang kini sedang berpisah, sumber terdekat dengan pasangan ini memaklumkan yang mereka mungkin tidak akan kembali untuk bersama seperti dulu. – People


Shila Amzah Mengaku Pernah Menjadi Mangsa Keganasan Lelaki?

Ini yang buat ramai ingin membuka cerita lama. Satu status Shila Amzah di akaun Twitter beliau baru baru ini mengundang persoalan sama ada benar penyanyi ini pernah di’kasari oleh individu yang pernah rapat dengan dirinya dahulu.

“Takut nak tengok Bencinta. Tapi teringin nak tengok Kak Nora (Danish) berlakon macam tu — takut terbayang-bayang. Been there. Esoklah gagahkan diri,” tulis Shila Amzah.

Shila Amzah yang dihubungi portal GUA baru baru ini mengakui yang beliau pernah menjalani situasi seperti jalan cerita filem Bencinta dimana watak Nora Danish menjadi mangsa keganasan seorang suami lakonan Farid Kamil.

“Saya kemaskini status demikian kerana saya pernah mengalami situasi tersebut. Saya masih trauma dengan keadaan itu,” jelas beliau tentang status tersebut.

Dek kerana Shila Amzah tidak pernah berkahwin, ramai peminat mula berspekulasi yang situasi yang pernah dialami penyanyi ini melibatkan kekasih lamanya yang mana perpisahan mereka menjadi bualan ramai tidak lama dahulu.


Cinta Semakin Utuh, Keluarga Redzwani Puteri Terima Semula Shahz Jaszle

Pertengahan tahun ini nama Shahz Jaszle menjadi bualan ramai selepas ditangkap khalwat dengan seorang gadis bernama Farah dan insiden ini menyebabkan pelakon popular ini putus tunang dengan Redzwani Puteri selepas keputusan dibuat keluarga.

Walaupun mendapat tentangan keluarga, nampaknya cinta pasangan Shahz Jaszle & Redzwani Puteri tetap kukuh sehingga sampai satu masa pelakon ini seakan nekad ingin kahwin lari jika keluarga masih tidak merestui hubungan mereka berdua.

Namun perkembangan terbaru melaporkan yang Shahz Jaszle kini bersyukur apabila keluarga Redzwani Puteri telah menerima kembali dirinya & kembali menaruh kepercayaan untuk menjalin hubungan dengan gadis itu.

“Saya faham situasi keluarga Redzwani yang mesti risau adakah saya layak untuk menjadi suami Redzwani selepas kontroversi tercetus. Dan ia semestinya mengambil masa yang lama untuk mereka percaya kepada saya.

“Tetapi, Alhamdulillah mereka sudah terima saya semula pada Hari Raya lalu dan hubungan saya dan Redzwani sendiri semakin kukuh. Syukur,” ujar Shahz Jaszle.

Pelakon ini menambah yang kontroversi ini sebenarnya tidak menganggu perjalanan kariernya ketika ini dan beliau sedang giat mengumpul duit untuk mengahwini Redzwani Puteri.


Fakta Hiburan Yang Perlu Anda Tahu Sebelum Masuk Pejabat Hari Ini (N.426)

VIDEO HARI INI: Mungkin ia’nya perkara kecil untuk ramai orang tetapi tahukah anda bagaimana nozel mengetahui yang petrol di tangki kereta kita sudah penuh & berhenti sendiri?

Pernah satu ketika dalam hidupnya, Miley Cyrus berniat untuk menyambung pelajaran di universiti dan mengejar cita citanya dalam dunia fotografi namun terbantut selepas penyanyi ini mengubah haluan dalam karier muziknya. – E! Online

Popular dengan kisah cintanya yang sering berubah arah, Taylor Swift mendedahkan yang dirinya tidak pernah merasakan sesuatu yang sempurna atau pasangan yang secocok dalam segala segi dalam mana mana hubungan sebelum ini. – US Magazine

Pelakon Izzue Islam mengakui terkejut dengan dakwaan tidak berdisiplin semenjak berkahwin tetapi mengakui beliau pernah beberapa kali tiba lewat di lokasi penggambaran namun ianya tidak sampai menyusahkan kru di lokasi. – Murai

Bekas anggota Super Junior, Hangeng mendedahkan sebab sebenar beliau keluar dari kumpulan itu adalah untuk membuat lebih banyak duit membantu ibunya selain peraturan ketat industri hiburan Korea yang tidak adil kepada artis berasal dari luar negara. – allkpop

Mereka berdua ini sudah berkawan lama namun status hubungan mereka kini menjadi tanda tanya apabila Cameron Diaz & Benicio Del Toro di’lihat meluangkan masa bersama di New York baru baru ini, mungkin sudah lebih dari sekadar kawan? – Daily Mail


Saiful Apek Bebas Tuduhan Ambil Ganja

Pelawak terkenal, Saiful Apek gembira dan bersyukur selepas dirinya dilepas & dibebaskan buat kali kedua oleh Mahkamah Majistret Petaling Jaya hari ini daripada tuduhan mengambil ganja, tiga tahun yang lalu.

Majistret Ahmad Solihin Abd. Wahid turut membuat keputusan serupa terhadap tiga lagi rakan tertuduh iaitu Shah Zainatull Ehsan Al-Muazam Shah Yahya, 28, Shaiful Baharom, 24, dan Noremy Mohamad, 28.

Mohd. Saifulazam Mohamed Yusoff bersama rakan lain didakwa melakukan kesalahan itu di Pejabat Bahagian Siasatan Jenayah Narkotik, di IPD Subang Jaya, Jalan LP 2A/1, Taman Putra Permai, Seri Kembangan di sini pada 11 malam, 12 Jun 2010.

Dakwaan mengikut Seksyen 15(1)(a) Akta Dadah Berbahaya 1952 dan boleh dihukum mengikut Seksyen 15(1) akta sama yang membawa hukuman maksimum penjara dua tahun atau denda RM5,000 jika sabit kesalahan.


Fakta Hiburan Yang Perlu Anda Tahu Sebelum Masuk Pejabat Hari Ini (N.425)

VIDEO HARI INI: Kalau ada antara anda yang terfikir untuk berhenti kerja, ini contoh cara yang classy untuk meraikan kebebasan baru anda. Heh.

Dalam satu temubual kandid, Miley Cyrus menjelaskan yang beliau tidak gemar menonton siri TV popular Breaking Bad kerana watak utamanya, Walter White terlalu banyak batuk akibat kanser yang di’alami. Pun boleh. – US Magazine

Kumpulan pop Korea, SHInee mengumumkan mereka akan kembali pada 14 Oktober ini dan akan melancarkan album mini kelima, Everybody dan ini merupakan album ketiga mereka untuk tahun ini sahaja. Boleh tahan. – Soompi

Pelakon Zain Saidin memohon maaf kepada mana-mana pihak yang berkecil hati kerana tidak menjemput ke majlis merisik antara dia dengan aktres Rozita Che Wan yang diadakan di Carcosa Seri Negara, KL pada hari Ahad lalu. – mStar Online

Hanya selepas 2 minggu mengumumkan kepada khalayak ramai yang mereka berpacaran, Russell Brand mengesahkan yang dirinya kini kembali solo dan hubungan dengan Jemima Khan kini sudah berakhir. Mudah dan pantas ‘kan? – E! Online

Vokalis kumpulan Aerosmith ada sebab untuk merasa gembira setiap hari untuk setahun akan datang kerana Chipotle telah memberikan kad eksklusif buat Steven Tyler untuk terima makanan Mexico percuma selama setahun. – TMZ


Diyana Halik: Aaron Aziz Masih Hidup

Kecoh juga satu Malaysia pagi ini apabila ada laporan mengatakan pelakon terkenal Aaron Aziz telah meninggal dunia akibat kemalangan ketika bermain luncur salji di Switzerland.

Global Associated News melaporkan yang Aaron Aziz telah meninggal dua selepas beliau hilang kawalan ke atas papan luncurnya dan melanggar pokok dengan kelajuan tinggi. Laporan turut menyebut Aaron Aziz ke Switzerland bersama keluarga & rakan rakan untuk bercuti.

Isteri Aaron Aziz, Diyana Halik bercakap kepada Media Hiburan menafikan perkara itu & berkata suaminya itu kini sedang berada di Cape Town, Afrika Selatan atas urusan kerja.

“Untuk pengetahuan semua, suami saya kini berada di Cape Town untuk menjalani rakaman program Fear Factor 2. Saya tidak terkejut kerana ketika berita itu sampai ke pengetahuan saya, saya baru habis bercakap dengannya iaitu pada jam 4.00 waktu tempatan,” jelasnya.

Berita palsu seperti ini kebiasaannya terjadi kepada selebriti Hollywood & puncanya selalu sama, mati kerana kemalangan ketika meluncur salji. Heh.


Gambar: Di Sekitar Resepsi Perkahwinan Fouziah Gous, Zhafran Yusof

Minggu lalu, pasangan ini telah selamat bergelar suami isteri dengan sekali lafaz dan minggu ini Fouziah Gous & Zhafran Yusof diraikan dalam satu majlis resepsi perkahwinan yang meriah.

Resepsi perkahwinan Fouziah Gous & Zhafran Yusof ini berlangsung di Hotel Marriott Putrajaya yang bermula sekitar 8.00 malam dan di’hadiri oleh keluarga, rakan artis, dan juga para media.

BACA: Gambar Di Sekitar Majlis Pernikahan Fouziah Gous & Zhafran Yusof

Berikut merupakan beberapa keping gambar sekitar majlis bertemakan Inggeris tradisional yang sempat kami rakamkan untuk tatapan anda semua. Enjoice!


Qi Razali Mahu Lamar Nelydia Senrose Tahun Hadapan

Walaupun sebelum ini Qi Razali ada memberitahu yang beliau sanggup untuk menunggu Nelydia Senrose untuk mencapai impiannya dalam dunia hiburan kerana usia yang masih muda namun ada perkembangan terbaru tentang hubungan mereka.

Dalam temubual terbaru bersama Kosmo!, Qi Razali mendedahkan yang beliau merancang untuk mengikat tali pertunangan dengan Nelydia pada tahun hadapan.

Pengacara program Jalan Jalan Cari Makan yang berusia 36 tahun ini mengambil keputusan itu atas faktor tidak mahu menunggu sehingga usianya mencecah 40 tahun untuk melangkah ke fasa seterusnya dalam hubungan mereka.

“Kalau boleh saya tidak mahu berkahwin ketika umur saya memasuki 40 tahun — dalam tempoh setahun dua ini akan ada langkah seterusnya dalam hubungan kami,” jelas Qi Razali.

Nelydia Senrose yang dihubungi bagaimanapun berkata Qi Razali belum meluahkan apa apa hasrat untuk merisik atau meminangnya dalam masa terdekat namun mengakui mahu melangkah ke fasa yang lebih serius dalam hubungan mereka berdua.

“Saya tidak boleh cakap sudah bersedia atau tidak. Saya serahkan pada keluarga sebabnya saya masih di bawah tanggungan keluarga. Segala kata putus daripada keluarga saya akan ikut,” ujar Nelydia Senrose mengulas hasrat Qi Razali.


Gambar: Rozita Che Wan & Zain Saidin Selamat Bertunang?

Ingat lagi minggu lalu kisah tentang pertunangan Rozita Che Wan & Zain Saidin yang khabarnya telah dijalankan secara senyap senyap? Zain Saidin berkata beliau belum memutuskan sama ada ingin mengadakan majlis pertunangan tetapi ada merancang.

BACA: Zain Saidin Nafikan Sorok Majlis Merisik, Pertunangan Dengan Rozita Che Wan

Guess what? Kami menerima beberapa gambar lewat petang ini menunjukkan pasangan Rozita Che Wan & Zain Saidin dalam satu majlis tertutup yang di’fahamkan sebagai majlis merisik pihak perempuan merangkap pertunangan mereka.

Majlis secara tertutup itu di’adakan di Carcosa Seri Negara, Kuala Lumpur dan khabarnya hanya dihadiri oleh kaum keluarga rapat selain krew jurugambar yang ditugaskan untuk merakamkan detik indah mereka. Itu sahaja yang kami tahu.

Sumber kami turut berpesan walaupun Rozita Che Wan & Zain Saidin semahunya merahsiakan majlis pertunangan ini, dalan dunia gossip selebriti dinding dewan pun mampu berbisik.

UPDATE-1: Rozita Che Wan memuatnaik gambar berikut melalui akaun Instagram rasmi beliau dan kami ambil ini sebagai majlis yang berlangsung siang tadi memang benar belaka — cuma ini cincin merisik atau bertunang? Apa pun, tahniah buat Rozita Che Wan & Zain Saidin.

UPDATE-2: Media hari ini melaporkan majlis yang berlangsung semalam merupakan majlis merisik sahaja dan tiada sebarang pertunangan. Dan, pengurus Rozita Che Wan mengesahkan yang pasangan ini akan bernikah pada hujung tahun ini.


Fakta Hiburan Yang Perlu Anda Tahu Sebelum Masuk Pejabat Hari Ini (N.424)

VIDEO HARI INI: Mungkin sedikit terlambat tetapi buat mereka yang suka gunakan hashtag dalam segala perkara di laman sosial, Justin Timberlake tunjukkan bagaimana jika ianya terjadi di dunia realiti. #funny #omg #justintimberlake #ootd #shutup #doyourwork

Pemilik kediaman yang menjadi rumah Walter White dalam siri TV popular, Breaking Bad berjanji walau berapa banyak jumlah wang ditawarkan beliau tidak akan menjual rumah tersebut kepada sesiapa. Harga pasaran: US$200,000 maksimum. – TMZ

Isteri pelakon kacak Adi Putra, Aida Yusof menafikan satu gossip mengatakan suaminya itu suka menayang kemaluan di bilik solekan sewaktu penggambaran. Huh? – Sinar Harian

Nampaknya sekuel filem ini akan terus menarik perhatian ramai apabila Jennifer Lawrence telah disahkan akan membuat penampilan khas dalam filem Dumb and Dumber To yang sedang menjalani pengambaran. Yeay! – US Magazine

Melihat fenomena pop Korea yang terus melanda dunia sejak beberapa tahun kebelakangan ini, Google melalui Youtube telah melancarkan satu saluran khas untuk para peminat kpop. – Soompi

Justin Bieber akan melancarkan filem baru selepas filem Never Say Never beliau pecah panggung & pengurusnya Scooter Braun memberikan gambaran filem baru berjudul Believe itu akan lebih hebat dan gah berbanding sebelum ini. – Entertainment Wise


Sertai Peraduan Revel In Revel Untuk Menangi Percutian Idaman

Sepasang jeans yang sempurna memang seperti rakan baik anda bukan? Jeans Levi’s® Revel dengan rekaan dan teknologi terbaru memang tepat untuk menjadi ‘rakan’ yang sentiasa memahami ketika diperlukan.

Levi’s® menerusi peraduan Revel In Revel ingin memberikan anda satu peluang memilih lokasi percutian idaman untuk dinikmati bersama rakan anda — dengan hanya langkah mudah.

Peraduan Revel In Revel merupakan aktiviti di laman mikro Levi’s® Revel yang membolehkan anda mencipta Revel Model (avatar) dan melengkapkan cabaran tertentu untuk mengumpul mata yang membolehkan anda menerima lebih banyak aksesori eksklusif untuk avatar anda.

Anda juga boleh mengumpul lebih banyak mata dengan mengunjungi roadshow jeans Levi’s® Revel yang akan berlangsung di tempat anda seperti dijadualkan di bawah;

4 – 6 October 2013 @ Sunway Pyramid
18 – 20 October 2013 @ Spring Mall Kuching
23 – 27 October 2013 @ Mid Valley Megamall
1 – 3 November 2013 @ Suria KK
13 – 17 November 2013 @ JB City Square

Antara aktiviti yang boleh anda cuba di roadshow jeans Levi’s® Revel ini untuk mengumpul mata adalah mengunjungi Revel 360° Photobooth, menjawab beberapa soalan khas, mencuba koleksi baru jeans Levi’s® Revel dan membeli sepasang jeans baru ini untuk diri anda.

Peraduan Revel In Revel menawarkan hadiah utama berupa percutian pilihan anda yang dipanggil Revel Retreat sama ada di Seoul, Tokyo, Bali atau hadiah hebat yang lain — pemenang boleh membawa rakan bersama ke percutian ini. Menarik ‘kan?

Selain peraduan Revel In Revel ini, laman mikro Levi’s® Revel ini juga merupakan one-stop digital hub untuk semua berkaitan koleksi terbaru jeans Levi’s® Revel ini termasuklah galeri & lookbook dengan perincian produk jeans Levi’s® Revel, personaliti pilihan Revel & juga maklumat tentang roadshow jeans Levi’s® Revel.

Senang untuk anda pencinta fesyen untuk dapatkan inspirasi menggayakan jeans Levi’s® Revel.

Kunjungi laman rasmi jeans Levi’s® Revel untuk menyertai peraduan Revel In Revel hari ini supaya anda boleh pergi bercuti ke destinasi pilihan anda & bergaya dengan sepasang jeans baru yang memahami diri anda sepanjang masa.

Ikuti Levi’s® di Facebook (http://facebook.com/Levis) dan di Twitter (@levisMY) untuk maklumat terkini. Juga layari laman rasmi mereka di www.levi.com.my/revel.


Zain Saidin Nafikan Sorok Majlis Merisik, Pertunangan Dengan Rozita Che Wan

“Semalam (Rabu) saya duduk rumah sahaja, mana ada kami buat majlis bertunang. Entah mana datang cerita mengarut ini?” itu komen Zain Saidin tentang khabar angin yang mengatakan beliau sudah bertunang dengan Rozita Che Wan, semalam.

Beberapa sumber media sebelum ini ada memetik kata kata seorang jurugambar terkenal yang teruja untuk menjadi jurugambar rasmi majlis merisik Zain Saidin dan Rozita Che Wan yang didakwa berlangsung semalam.

“Kami masing-masing sibuk dengan kerja lagi dan masih belum berkesempatan untuk mengikat tali pertunangan,” tambah Zain Saidin lagi.

Pelakon ini bagaimanapun berkata yang beliau memang ada merancang untuk adakan majlis pertunangan namun ianya masih belum diputuskan lagi sehingga kini selain berkata satu sidang media akan diadakan untuk mengumumkan majlis perkahwinan beliau & Rozita Che Wan.


Adam AF Akui Fiza Elite Cinta Pandang Pertama, Tidak Akan Halang Kerjaya

Inilah yang dikatakan takdir dan jodoh daripada Allah S.W.T kepada Adam dan juga pasangannya Fiza yang telah sah menjadi suami dan isteri. Menceritakan detik-detik pertemuan mereka itu, Adam memberitahu bahawa pada pertemuan mereka yang ke-2 hatinya sudah terpaut pada Fiza dan terus membuat keputusan untuk melamarnya pada hari tersebut.

Adam AF mengakui perasaan yang wujud terhadap wanita itu adalah cinta pandang pertama dan bersyukur Allah memudahkan jodoh mereka.

“Alhamdulillah semuanya berjalan dengan lancar hari ini, terima kasih rakan rakan wartawan yang datang dalam majlis akad nikah saya ini — saya tertarik dengan Fiza selepas pertemuan kedua kami sekitar 2 bulan lalu terus membuatkan saya untuk melamarnya. Dia juga mempunyai ciri-ciri wanita yang saya kehendaki,” kata Adam selepas upacara majlis pernikahannya.

Fiza turut berkongsi kegembiraannya pada hari ini, selepas beberapa tahun bergelar ibu tunggal serta mempunyai 2 orang anak hasil perkahwinannya sebelum ini.

“Sebelum itu, Fiza hanya kenal Adam sebagai kawan biasa sahaja jumpa atas urusan bisnes dan kerjaya, tetapi Fiza tidak menyangka sama sekali apabila pertemuan kedua dai terus melamar Fiza, dan Fiza pun tak tahu nak cakap apa ketika itu, tetapi berasa gembira dengan perkahwinan ini. Lagipun anak-anak Fiza pun suka dengan Adam dan di situ sudah kuat untuk mengatakan jodoh Fiza ada bersama Adam,”ujarnya.

Adam juga tidak menghalang untuk Fiza bergiat aktif dalam lakonan tetapi perlulah mempunyai batasan-batasan yang tertentu.

“Saya tidak melarang untuk Fiza berlakon, lagipun itu minatnya cuma apa yang saya harapkan Fiza pandai untuk menjaga batas-batas pergaulannya dan juga tidak boleh untuk mengambil watak-watak berpegangan tangan atau adegan di katil dan sebagainya.’kata Adam.

Pasangan ini belum lagi memikirkan untuk berbulan madu di mana-mana destinasi, cuma mereka mengharapkan majlis resepsi di kediaman Adam di Sabah berjalan dengan lancar dan seterusnya direstui oleh semua pihak.


Kekasih Nora Danish, Nedim Nazri Beli Rumah Dengan Nilai RM7.2 Juta?

Pertamanya, Nora Danish sendiri tidak pernah mengaku yang Nedim Nazri adalah kekasihnya namun ingatkah anda akan kenyataan yang beliau tidak kisah dengan kesimpulan para peminat tentang hubungan mereka. Ini kesimpulan kami, you two are couple damn it.

BACA: Gambar Mesra, Nora Danish Tidak Kisah Akan Persepsi Orang Ramai

Dan kalau sudah terlibat dengan Nora Danish, haruslah telan gossip sebegini bukan?

FMT baru baru melaporkan yang Nedim Nazri di’dakwa telah membeli sebuah banglo tiga tingkat dengan nilai RM7.2 juta & ini menimbulkan keraguan dari mana beliau terima sumber kewangan untuk membeli rumah mewah tersebut.

Menurut mereka yang menimbulkan perkara ini, wujud keraguan bagaimana Nedim Nazri mampu memiliki kediaman mewah bernilai tinggi berbanding dengan pendapatan yang diisytiharkan.

“Adakah dia membeli dengan tunai? Jika melibatkan pinjaman bank berapa banyak pinjaman dibuat dan berapa jumlah tunai yang dibayar? Bagaimana bank boleh berikan kelulusan bernilai jutaan ringgit kepadanya, adakah kerana dia anak menteri?”

Sudah gaharu cendana pula mereka ini. Yang penting, jika benar pastinya Nora Danish boleh menginap di rumah mewah serba selesa kalau di’takdirkan berkahwin dengan Nedim Nazri kelak.

Satu lagi, ianya Nadeem Nazri atau Nedim Nazri? Konsisten itu kita mahukan.


Fakta Hiburan Yang Perlu Anda Tahu Sebelum Masuk Pejabat Hari Ini (N.423)

Breaking Bad bakal berakhir hujung minggu ini dan Aaron Paul nampaknya tidak perlu risau akan perjalanan kariernya kerana bakal muncul dalam filem Need For Speed & ini trailer pertamanya yang keluar, nampak boleh tahan. – Huffington Post

Selepas putus cinta sekitar Mei yang lalu, Nina Dobrev dilaporkan kini sedang rapat dengan penari, Derek Hough dan khabarnya telah mula bercinta ketika ini. – Just Jared

Dalam satu temubual radio bersama Ryan Seacrest, Simon Cowell memberi bayangan yang beliau akan mengahwini teman wanitanya, Lauren Silverman yang kini sedang hamil anak mereka berdua & gembira dengan hubungan mereka. – US Magazine

Dua bintang pop Korea ini telah di’lihat keluar bersama mesra berpimpinan tangan sehingga menimbulkan spekulasi yang mereka bercinta namun agensi Sulli dari f(x) dan ahli Dynamic Duo, Choiza keluarkan kenyataan rasmi yang mereka hanya berkawan. – Soompi

Ada sumber sumber mengatakan yang Zain Saidin sudah pun menghantar rombongan merisik Rozita Che Wan dan mereka berdua sudah pun bertunang. – Murai


Adam AF Dan Fiza Elite Selamat Bergelar Suami Isteri Dengan Sekali Lafaz

Bekas anggota kumpulan Elite, Siti Zaidatul Fiza Abdul Halim atau dikenali dengan nama Fiza Halim, 32 sah menjadi isteri kepada penyanyi kelahiran Akademi Fantasia musim kedua, Mohd Aizam Mat Saman atau Adam, 30 pada jam 10.30 pagi tadi bertempat di Pejabat Jabatan Agama Islam Selangor, Shah Alam dengan mas kahwin RM300 dan hantaran sepersalinan lengkap.

BACA: Adam AF Akui Wajah Fiza Elite Sering Muncul Dalam Solat

Pasangan dinikahkan oleh Pendaftar Nikah, Cerai dan Rujuk Daerah Petaling, Suhaimi Ahmad Wakid dan majlis dimulakan dengan khutbah nikah oleh Suhaimi. Pasangan ini yang mengenakan putih ini turut kelihatan sepadan bagai pinang dibelah dua.

Ini merupakan perkahwinan kedua bagi Fiza dan perkahiwinan pertama bagi Adam selepas Fiza pernah berkahwin dan mempunyai dua cahaya mata.

Kami mendoakan agar kedua-dua mempelai ini bahagia hingga ke akhir hayat & berikut beberapa keping gambar di sekitar majlis pernikahan yang serba ringkas ini. Enjoice!


Penerbit Telefilem Kesal Fida Ibrahim Lari Dari Lokasi

Oleh kerana terasa disindir dengan babak babak akhir sebuah telefilem lakonannya sendiri, Fida Ibrahim dikhabarkan telah meninggalkan lokasi penggambaran sebuah drama di Baling, Kedah hujung minggu lalu. Apa cerita?

Penerbit Kampungku dan Aidiladha iaitu Hazmimi Johar berkata Fida Ibrahim tidak berpuashati dan terguris hati dengan adegan akhir telefilem berkenaan apabila terdapat skrip yang dikatakan cuba menyindirnya — walaupun sekadar lakonan.

“Saya tidak faham dengan sikap dia (Fida) kenapa perlu terasa dengan skrip berkenaan kerana ia hanya lakonan. Perbuatannya telah menyusahkan semua krew produksi,” jelas penerbit itu.

Hazmimi juga berkata yang Fida Ibrahim ada merungut mempersoalkan lokasi penggambaran selain mendakwa diberi tempat penginapan yang tidak selesa — walaupun tahu lokasi penggambaran di kawasan luar bandar.

“Suka atau tidak dia telah menandatangani kontrak untuk berlakon dalam drama berkenaan dan saya percaya, dia seharusnya sudah memahami perjalanan skrip itu. Apa yang berlaku jelas menunjukkan dia tidak membaca skrip sebelum ini dan cuba menyalahkan orang lain”


Isu Nikah: Almy Nadia Simpan Komen Demi Jaga Hati Banyak Pihak

Kami perasan satu perkara tentang Almy Nadia, kalau ada apa apa isu yang melanda beliau akan memberikan respons pertama dengan berkata enggan mengeluarkan sebarang kenyataan untuk menjaga hati banyaj pihak. Memang default strategy atau bagaimana?

Terbaru, Fizz Fairuz mengeluarkan kenyataan yang beliau berniat untuk menyunting Almy Nadia sebagai isteri dan kemungkinan akan bernikah pada tahun hadapan. Fizz Fairuz telah pun membawa aktres ini berjumpa dengan ibunya minggu lalu.

BACA: Fizz Fairuz & Almy Nadia Kembali Bersama, Nikah Tahun Hadapan

Bercakap melalui Utusan Malaysia, Almy Nadia berkata yang beliau mahu simpan dahulu semua komen kerana ingin menjaga hati banyak pihak.

“Saya mahu simpan dulu semua komen. Buat masa sekarang saya tidak mahu komen sebab perkara ini penting untuk saya jaga hati banyak pihak”

“Pandangan orang berbeza-beza. Saya tak mahu singgung mana-mana pihak. Tunggu sahaja. Saya pasti akan komen. Buat masa ini biarlah pihak lelaki (Fizz Fairuz) yang memberi sebarang kenyataan,” ujar Almy Nadia tentang isu ini. Ah come on.


Fakta Hiburan Yang Perlu Anda Tahu Sebelum Masuk Pejabat Hari Ini (N.422)

VIDEO HARI INI: Video gerak perlahan (slow motion) di’atas dirakam menggunakan peranti terbaru Apple, iPhone 5S yang entah bila akan sampai ke pasaran Malaysia. Okay Apple, hantar sebiji ke sini. Anggap sahaja ini iklan, heh.

Pasukan di sebalik kerjaya penyanyi ini memang akan muncul dengan berita baru setiap hari atau apa? Terbaru, Miley Cyrus telah tampil berbogel untuk menjadi wajah muka hadapan edisi terbaru majalah Rolling Stone. – Just Jared

Untuk tidak bertembung dengan paparazzi, Kanye West khabarnya telah menyewa jet peribadi untuk terbang dari lapangan terbang berlainan di Los Angeles dari orang lain. #SWAG – TMZ

Awie berharap gandingan bersama Erra Fazira dalam konsert Suara Kita di Istana Budaya pada Mac 2014 tidak disensasikan hanya kerana mereka pernah bertunang dahulu. – mStar Online

Jim Carrey telah kongsikan sekeping gambar yang menunjukkan beliau bersama Jeff Daniels di lokasi pengambaran Dumb and Dumber To yang merupakan sekuel filem Dumb and Dumber pada tahun 1994. Harap penantian 20 tahun berbaloi. – Huff.Post

Hanya selepas seminggu mereka di’khabarkan berpacaran di media, Lindsay Lohan dan Matt Nordgren kini khabarnya telah membawa haluan masing masing dan jadual kerja yang padat selain jarak antara mereka di’katakan sebagai punca perpisahan. – US Magazine


Adam AF: Wajah Fiza Sentiasa Muncul Dalam Solat Saya

Sejak pertemuan pertama kali pada Ramadhan kelima, hati Adam atau nama sebenarnya Mohd Aizam Mat Saman sudah terpaut & selepas pertemuan kali kedua Adam meluahkan hasrat untuk memperisterikan bekas ahli Elite, Fiza atau nama sebenarnya Siti Zaidatul Fiza Abdul Halim.

Menurut Adam AF selepas melihat gambar profil Facebook mengenakan hijab yang dimuat naik sangkaan awal Adam bahawa dia mungkin bertudung kerana lakonan ternyata meleset apabila mengetahui bahawa Fiza ketika itu sudah terbuka hati untuk berhijab.

“Selepas mengetahui dia sudah berhijab saya terus mengajaknya keluar, untuk berkongsi serba sedikit pengalaman berhijrah. Tidak sangka pula pelawaan saya disapa baik oleh Fiza”

“Sejak pertemuan itu, saya terus terpaut kepadanya sehinggakan wajah Fiza sentiasa muncul dalam solat. Jadi, saya anggap itulah petunjuk daripada Allah,” ujar Adam AF.

Tanpa mahu melambat lambatkan proses perkenalan Adam AF lantas membawa Fiza bertemu keluarganya dan ibunya juga terbuka hati melihat kelembutan Fiza yang juga pandai mengambil hati keluarganya — mereka juga tidak kisah akan status janda Fiza Elite.

Keserasian yang ada pada Adam dan juga anaknya turut diakui bahawa antara sebab Fiza Elite menerima lamaran tersebut. Pasangan ini bakal bernikah esok.


Fizz Fairuz, Almy Nadia Kembali Bersama & Bakal Nikah Tahun Hadapan

Benar kata pepatah lama kalau sudah jodoh, tidak lari gunung di’kejar, eh. Begitulah ungkapan sebenar yang boleh disimpul buat pasangan Fizz Fairuz dan Almy Nadia.

Setelah mengharung pelbagai dugaan dalam perhubungan mereka sebelum ini, akhirnya Fizz Fairuz dan Almy Nadia kembali bersama seterusnya melupakan kisah lama.

Bercakap kepada media siang tadi di bootcamp Liga Lawak Superstar di Hulu Langat, Fizz Fairuz telah pun memutuskan untuk menamatkan zaman bujangnya bersama Almy tahun hadapan.

Fizz telah membawa Almy bertemu ibunya minggu lalu. Malah selepas ini perjumpaan akan lebih kerap berlaku untuk berbincang mengenai persiapan perkahwinan mereka. Setakat ini Fizz belum lagi berjumpa keluarga Almy. Namun Fizz telah merancang akan ke Pulau Pinang juga untuk bertemu keluarga bakal mertuanya itu.

Fizz lebih selesa memilih untuk terus bernikah tanpa mengikat tali pertunangan terlebih dahulu.

“Taknak dah tunggu lama-lama. Saya tak mahu pisang berbuah banyak kali. Jadi saya ambil keputusan untuk berkahwin dan InshaAllah secepat mungkin, tahun depan. Tapi sebelum tu saya nak lepaskan majlis adik saya terlebih dahulu”

Walaubagaimanapun, disebalik berita gembira yang dikongsi pasangan ini, ada juga mulut segelintir yang kurang senang dengan keputusan mereka untuk kembali bersama.

Ada yang melabel pasangan ini seperti sudah ludah yang dijilat semula.

“Inilah yang dinamakan jodoh. Jodoh saya kembali dengan Almy. Dah 7 tahun kami berkawan. Bagi saya, Almy cukup lengkap pakej sebagai seorang isteri. Lepas kahwin nanti duduk rumah, setiap hari Almy masak untuk saya,” ujar Fizz Fairuz lagi.


‘Love You Mr. Arrogant’ Gantikan Cinta Jannah Mulai Hari Ini

Selepas Cinta Jannah yang berjaya menjadi perhatian ramai menutup tirainya pada malam tadi, TV3 melalui slot Akasia memperkenalkan satu lagi drama bersiri Love You Mr. Arrogant.

Dengan kehadiran muka baru seperti Azlee Khairi dan juga Zara Zya, gandingan pertama mereka di dalam drama yang diadaptasi dari novel, Love You Mr. Arrogant ternyata satu anjakan bagi slot Akasia untuk menjadikan stesen TV3 medium pertama di dalam memperkenalkan muka-muka baru bagi pelakon.

Drama rangkaian 26 episod ini mengisahkan tentang dua hati yang disatukan tanpa rasa cinta akhirnya terpaksa mengakui bahawa perasaan tersebut mulai timbul setelah mereka berdua disatukan dan Azlee Khairi (Irham) anak orang kaya yang luarannya tampak sombong namun jauh di sudut hatinya tidak sanggup melihat isterinya diperlakukan sedemikian oleh ibunya lakonan Norish Karman sebagai Puan Sri Maryam dan Hanez Suraya (Sherry) yang kecewa tidak dapat berkahwin dengan Irham.

Dari situlah bibit-bibit cinta mulai tersimpul apabila Zaraa (Zara Zya) dapat merasakan bahawa Irham mulai sayangkan dirinya.

Baru sahaja kecapi bahagia setelah masing-masing mengakui perasaan cinta mula bersemi, dugaan mulai muncul apabila kehidupan rumah tangga mereka diganggu oleh Faisal lelaki yang psiko dan juga Hardy sepupunya yang cuba mendekati Zaraa.

Tekanan Irham bertambah apabila Puan Sri Maryam disahkan mengalami masalah sakit jantung.

Mampukah Irham menyelamatkan rumah tangganya setelah ibunya meminta untuk dia berkahwin dengan Sherry sebagai permintaan terakhirnya sebelum pergi.

Irham tersepit dengan keadaan yang menghimpit dirinya. Adakah Irham akan mengotakan hajat terakhir emaknya atau mempertahankan rumah tangga bersama isteri yang baru dicintainya itu?

Diarahkan oleh sutradara Eoon Shuhaini dan nukilan skrip oleh Chinta Nadeepha, Lee Chonz serta Mahbob ini turut dibintangi Keith Foo, Anzalna Nasir, Mustapha Kamal, Fadilah Mansor, Alex Yanz, Aishah Illias.

Nantikan drama yang sarat dengan emosi yang bakal menemani petang anda bermula pada 25 September 2013 setiap hari Isnin hingga Khamis pada jam 7.00 petang di TV3.


Fakta Hiburan Yang Perlu Anda Tahu Sebelum Masuk Pejabat Hari Ini (N.421)

Mungkin sebagai respons kepada perjalanan majlis yang kurang baik, Neil Patrick Harris menulis melalui Twitter yang beliau lega majlis anugerah Emmy’s sudah berakhir & tidak bercadang untuk menjadi hos untuk apa apa acara untuk satu jangka masa yang panjang. – US Magazine

Frontman 30 Seconds To Mars, Jared Leto mendedahkan baru baru ini yang beliau menolak peluang keemasan dan tawaran Kanye West untuk mengarahkan salah sebuah video muzik lagu terbarunya kerana kekangan masa. – Gig Wise

Berita yang mengejutkan ramai pihak semalam adalah rancangan pernikahan pasangan ini yang akan berlangsung pada Khamis & Adam AF mengakui tidak peduli dengan status janda bakal isterinya iaitu penyanyi dan pelakon Fiza Elite. – mStar Online

Lelaki terkaya di China, Wang Jianlin merancang untuk membelanjakan sebanyak 50 billion yuan (US$8.2 billion) untuk membina versi Hollywood untuk negara itu di Qingdao. – The News

Dua orang peserta ujibakat K-Pop Star Hunt S3 di Malaysia, Putri Norizah & Ryan Thoo berjaya bergelar wakil negara untuk menjadi pelatih kpop di FNC Entertainment disamping 14 peserta lain dari negara serantau sini. Go kpop! – HYPE


Gambar Mesra, Nora Danish Tidak Kisah Akan Persepsi Orang Ramai

Peminat dunia hiburan kini sedia maklum yang Nora Danish sedang berkawan rapat dengan Nadeem Nazri & hubungan mereka yang dipaparkan secara terang terangan melalui laman sosial ini pastinya mengundang pelbagai spekulasi & persepsi.

Selepas bersama sama bercuti ke Bali, Indonesia tidak lama dahulu Nadeem Nazri sekali lagi mengikut perjalanan keluarga Nora Danish ke luar negara dan kali ini untuk melawat saudara aktres itu yang berada di Myanmar.

Nora Danish menjelaskan yang asalnya merancang untuk pergi tiga orang & semua perempuan — Nadeem Nazri menawarkan diri untuk pergi sebagai teman memandangkan keadaan di Myanmar yang tidak tenteram ketika ini.

“Dia (Nadeem Nazri) bersama sepupu dia temankan kami sebagai menjaga keselamatan kami. Sekurang kurangnya kalau ada orang lelaki dengan kami, rasa selamat lah sikit,” jelasnya.

Menyentuh tentang gambar mesra mereka yang sering di’kongsi di Instagram, Nora Danish berkata beliau tidak akan salahkan peminat jika membuat kesimpulan sendiri mengatakan dirinya & Nadeem Nazri kini sedang bercinta.

“Saya tak salahkan peminat kalau nak kata saya bercinta dengan Needim. Lagipun, gambar-gambar kami banyak di Instagram. Saya yang gatal tangan nak upload gambar gambar itu”, jelas Nora Danish sambil berseloroh.

Oleh kerana Nora Danish tidak kisah, boleh kiranya anda semua kini nikmati gambar perjalanan aktres ini bersama Nadeem Nazri ke Myanmar baru baru ini. Enjoice!


Gambar: The Killers Bikin Lebih 7,000 Peminat ‘Menggiler’ di Litar Sepang

Ahad lalu buat pertama kalinya band Rock Amerika, The Killers telah telah membuat penampilan di hadapan lebih 7,000 peminat mereka pada konsert yang berlangsung di helipad Litar Antarabangsa Sepang (SIC), Kuala Lumpur.

Kira-kira jam 9.30 malam, The Killers membuka tirai persembahan dengan Mr. Brightside, Lagu yang melonjakkan populariti nama band ini sekaligus buat sekalian peminat yang ada di padang tidak keruan dibuatnya.

Suasana terus hangat apabila konsert selama 1 jam setengah ini menyaksikan peminat-peminat ikut sama menyanyi tanpa henti tatkala dipamerkan persembahan mantap dan penuh bertenaga menerusi deretan lagu antaranya dari petikan album debut merekahingga lah album terkini mereka, ‘Battle Born’ (2012).

Ditubuhkan pada 2001, band berasal dari Las Vegas, Nevada yang terdiri daripada empat orang ahli iaitu Brandon Flower (vokal utama, keyboard), Dave Keuning (gitar), Mark Stoermer (basist), dan Ronnie Vanuncci Jr. (drum, percussion) ini persembahan lagu antaranya ‘Somebody Told Me’, ‘All These Thing I’ve Done’, ‘Smile Like You Mean It’ dan ‘When You Were Young’.

The Killers Live in Malaysia 2013 direalisasikan sempena siri jelajah promosi album Battle Born. Konsert ini dibawakan oleh Future Sound Asia.


Farid Kamil Kini Sedia Berbaik, Pulihkan Hubungan Dengan Ibu Mertua

Hubungan Farid Kamil & ibu mertuanya sebelum ini sudah di’ketahui kurang baik sehingga ada persoalan di kalangan pemerhati sama ada perkahwinan beliau dengan Diana Danielle yang berlangsung tahun lalu mendapat restu yang sewajarnya.

Farid Kamil dalam kenyataan terbaru berkata beliau kini telah bersedia untuk berbaik dengan ibu mertuanya itu dan kemelut hubungan yang tidak sihat ini akan berakhir tidak lama lagi.

Pelakon yang ditemui ketika majlis tayangan perdana filem Bencinta ini menambah yang beliau akan menjemput ibu mertuanya ke majlis aqiqah anak sulung mereka yang masih dirahsiakan bila tarikhnya dari media.

“Ya, pada majlis itu saya akan jemput ibu mertua saya dan saya memang nak berbaik dengan dia sebab hubungan silaturrahim antara kami perlu dieratkan semula”

“Saya juga akan memulihkan semula hubungan Diana dengan ibunya. Kira macam ada babak jejak kasih sikit lah nanti. Pada hari itu juga saya dan Diana akan mendedahkan nama penuh anak kami,” kata Farid Kamil lagi.


Adam AF & Fiza Elite Rancang Bernikah Khamis Ini

Laporan Berita Harian hari ini menyebut yang pasangan selebriti Adam dan Fiza Elite, memilih tarikh 26 September untuk menamatkan zaman bujang mereka di Pejabat Jabatan Agama Islam Selangor (JAIS) cawangan Shah Alam, kira-kira jam 10 pagi.

“Inilah ketentuan Allah. Inilah jodoh saya. Moga-moga kekal ke akhir hayat, InsyaAllah,” ulas Adam AF ringkas tentang pernikahan yang bakal berlangsung ini.

Fiza Elite turut menyebut yang beliau sepatutnya mendirikan rumahtangga pada Jun lalu dengan seorang individu yang identitinya dirahsiakan tetapi hasrat itu tidak kesampaian dan hanya mengenali Adam AF pada bulan Ramadhan yang lalu.

Tahniah di’dahulukan buat pasangan Adam AF & Fiza Elite, semoga mahligai yang bakal di’bina akan kekal selamanya.


Aeril Zafrel & Wawa Zainal Nafi Sudah Bernikah, Sorok Anak

Laporan Kosmo! hari ini menyebut yang sebuah stesen radio swasta hujung minggu lalu telah mengeluarkan satu gossip kononnya seorang pelakon wanita yang telah lama senyap dari dunia hiburan kini sudah melahirkan anak dan sedang berpantang.

Bapa kepada anak tersebut pula khabarnya adalah pelakon lelaki yang sedang popular dengan sebuah drama bersiri yang di’siarkan setiap petang di televisyen.

Dan spekulasi pun timbul mengatakan gossip tersebut merujuk kepada Wawa Zainal & juga Aeril Zafrel yang kebetulan sedang popular dengan Cinta Jannah di TV3.

Aeril Zafrel yang ditemubual menafikan perkara tersebut & berkata ianya hanya kata kata orang ramai yang tidak mempunyai bukti selain menegaskan sekali lagi yang hubungannya dengan Wawa Zainal hanya sekadar sahabat baik.

“Saya tidak tahu hendak kata apa (ketawa). Itu hanyalah kata-kata tanpa sebarang bukti yang sahih, jika saya nafi & komen lebih-lebih orang memang tidak akan berhenti bercakap. Memang saya tidak berkahwin, saya hanya kahwin dalam drama sahaja”

Menjawab dakwaan yang Wawa Zainal telah hamil, Aeril Zafrel meminta semua pihak berhenti menyebarkan cerita jika tiada bukti.

“Jika saya kahwin, pasti ada bukti kerana pelbagai perkara harus diselesaikan seperti dokumen, bukan boleh berkahwin secara senyap kerana akhirnya orang akan tahu juga,” tambahnya lagi yang memaklumkan Wawa Zainal masih berada di Sabah untuk berubat.


Fakta Hiburan Yang Perlu Anda Tahu Sebelum Masuk Pejabat Hari Ini (N.420)

WTF HARI INI: Video ini mula menjadi perhatian ramai semalam dan ianya menunjukkan perilaku isteri kepada pemain bola sepak, Nor Shahrul Idlan Talaha (Mat Yo) yang memaki hamun seorang pengawal keselamatan yang menegur kesilapan meletak kenderaan.

Miley Cyrus di’khabarkan tidak dapat menahan kesedihan dan menangis ketika menyampaikan lagu Wrecking Ball dalam satu persembahan baru baru ini kerana mengenangkan hubungannya dengan Liam Hemsworth yang sudah berakhir. – TMZ

Selain Rebecca Nur Al Islam, pengacara dan pelakon Sharifah Sofia juga telah selamat melahirkan anak kedua pada Sabtu lalu & bayi perempuan comel ini telah diberi nama Sharifah Ameera Syed Ismail. Tahniah! – Media Hiburan

Breaking Bad berjaya merangkul anugerah Best Drama Series pada majlis anugerah Emmy’s yang berlangsung semalam dan berikut merupakan senarai pemenang. – USA Today

Selepas berjaya menamatkan program khidmat negara pada 30 Ogos yang lalu, Kim Heechul (Super Junior) disahkan akan kembali ke dunia program variety dan telah pun selesai merakamkan episod pertama untuk Ssulzun di JTBC. – Soompi

Penyanyi pop popular, P!nk telah diangkat oleh penerbitan Billboard sebagai Woman of the Year 2013 dan bakal menerima anugerah & penghargaan itu dalam sebuah majlis di New York pada 10 Disember akan datang. – Billboard


Suami Tidak Halang Fouziah Gous Untuk Terus Berlakon

Sabtu lalu, pelakon dan model Fouziah Gous telah sah menjadi isteri kepada Zhafran Yusof. Satu sidang media telah diadakan selepas berlangsungnya majlis pernikahannya dan beberapa soalan telah diajukan kepada Fouziah dan suaminya, Zhafran Yusof.

Telah menjadi lumrah sekiranya seseorang itu sudah bergelar isteri atau suami sudah pastinya keadaan kehidupan mereka sudah berubah & sebagai pelakon Fouziah belum berfikir lagi untuk mengatur segala jadual dan kehidupan dirinya sebagai isteri. Walau bagaimana pun, suaminya membenarkan Fouziah untuk terus membina kerjayanya.

BACA: Gambar Di Sekitar Majlis Pernikahan Fouziah Gous & Zhafran Yusof

“Saya tidak menghalang dia untuk terus berlakon kerana itu adalah minat dan kerjayanya dan apa sahaja dia buat saya tetap akan menyokong. Lagipun saya tahu Fouziah sangat matang dan tahu membuat keputusan sama ada yang baik atau buruk,” kata Zhafran.

Fouziah juga turut memberikan sepatah dua kata apabila diajukan soalan ini kepada suaminya.

“Setakat ini saya belum terfikir lagi kerana masih sibuk dengan majlis perkahwinan kami dan mungkin apabila selesainya upacara pernikahan dan persandingan pada minggu hadapan sudah pastinya saya akan melihat semula jadual kerja dan cuba mengaturnya supaya ianya tidak sibuk”

“Saya berharap dapat menjalankan tugas sebaik yang mungkin sebagai isteri kepada suami saya. Berkemungkinan saya akan bercuti rehat seketika sebelum memulakan kerja pada bulan hadapan,” kata Fouziah Gous.

Zhafran dan Fouziah juga tidak kisah sekiranya mereka mendapat cahaya mata dalam masa yang singkat ini dan tidak menetapkan sama ada lelaki atau perempuan.

“Sekiranya kami mendapat cahaya mata dalam masa yang singkat ini, kami bersyukur dan tidak kisah sama ada lelaki atau perempuan asalkan dikurniakan tubuh badan yang sihat, cergas dan sempurna,” kata mereka berdua.

Pasangan ini juga tidak merancang lagi untuk berbulan madu di mana-mana lokasi kerana masing-masing masih lagi sibuk dengan upacara pernikahan dan juga bakal mengadakan majlis persandingan di Hotel JW Marriot Putrajaya, Sabtu depan.

“Setakat ini kami tidak terfikir lagi untuk ke mana-mana dan kalau boleh biarlah majlis kami ini berjalan dengan lancar dan tamat dengan sempurnya,” kata kedua-dua mempelai ini.


Rozita Che Wan Tidak Malu Dengan Isu Baju Dalam Merah

Kami fikir perkara ini tidak serius tetapi melihat reaksi media yang pergi mendapatkan kenyataan Rozita Che Wan berkaitan isu ini, terpanggil juga untuk menulis. Heh.

Hampir sebulan yang lalu, seorang individu tidak dikenali memuat naik sekeping gambar yang menunjukkan baju dalam berwarna merah yang di’dakwa milik Rozita Che Wan dan individu itu sedang mencari pembeli yang berminat.

Dan, gambar itu pun mula popular di laman laman sosial sehingga menimbulkan satu persoalan adakah benar itu bra merah Rozita Che Wan yang di’dakwa datang dari mereka di belakang tabir yang mengutipnya di lokasi pengambaran sebuah drama.

Bercakap kepada Kosmo! hari ini, Rozita Che Wan berkata beliau tahu akan perkara ini melalui adiknya Ayu Raudhah sekitar minggu lalu dan bagi beliau itu semua hanya kerja gila & tidak masuk akal.

“Saya hanya mampu tergelak besarlah sebab sampai baju dalam pun mereka mahu jadikan isu. Sebenarnya sampai sekarang saya tidak berhenti tergelak bila orang tanya tentang perkara itu”

“Bagi saya itu kerja orang gila dan tidak masuk akal. Selagi perkara seperti ini tidak menjejaskan periuk nasi dan imej, saya tidaklah mahu saman atau membawa isu ini ke pihak berkuasa”

Rozita Che Wan menambah yang beliau tidak malu dengan insiden ini tetapi meminta pihak yang bertanggungjawab untuk hentikan kerja yang tidak berfaedah ini.

“Saya tidak rasa malu sebab baju dalam itu bukan saya punya. Namun, sebab mereka gunakan nama saya & menarik orang untuk membaca apa yang ditulis, saya geram juga sebab nama Rozita Che Wan yang dijual. Kalau boleh tolonglah hentikan kerja-kerja yang tidak berfaedah ini”


Kekasih Jutawan, Haliza Misbun Terima Hadiah Kondominium RM2 Juta

Dalam diam rupanya pelakon yang kini bergelar penulis buku, Haliza Misbun sudah mempunyai kekasih hati dan khabarnya lelaki yang bertuah ini bukan calang calang dan bergelar jutawan.

Laporan Berita Harian hujung minggu lalu menyebut yang Haliza Misbun telah menerima hadiah berupa sebuah kondominium bernilai RM2 juta sempena dengan ulangtahun kelahiran beliau yang ke 40 pada 14 Mei 2013 yang lalu.

Haliza Misbun yang di’temubual tidak menafikan perkara itu & berkata yang beliau kini sedang dilamun cinta dan sangat mencintai lelaki yang bergelar ahli perniagaan ini.

“I really honestly love this man so much. Dia memberikan cinta yang tulus dan suci yang tak ternilai harganya jika dibandingkan dengan harta benda dan wang”

“Dia orang yang paling rapat dengan Liza sejak dua tahun kebelakangan ini. Orangnya lebih dewasa dari Liza. Dia orang Melayu dan ahli perniagaan. Liza serahkan soal jodoh kepada Allah, jika Allah temukan jodoh Liza ingin berkahwin,” ujar Haliza Misbun.

Pelakon ini turut berkata sifat matang & kebijaksaan lelaki itu sangat istimewa di mata beliau dan membuatkan dirinya tertarik. Bertuah badan ye ‘tak?


Fakta Hiburan Yang Perlu Anda Tahu Sebelum Masuk Pejabat Hari Ini (N.419)

VIDEO HARI INI: Dua orang comedian yang menjadi antara kegemaran kami mengimbas kembali kenangan mereka bersama sama memulakan kerjaya sekitar tahun 1993 dahulu.

Justin Timberlake membuat kejutan dalam 2013 iHeartRadio Music Festival dengan bawakan dua buah lagu baru yang akan muncul dalam album akan datang, The 20/20 Experience (2 of 2) berjudul True Blood dan Only When I Walk Away. – Just Jared

Gambar terbaru mengesahkan yang bekas tunang Miley Cyrus, Liam Hemsworth telah berjaya melupakan hubungan mereka selepas di’lihat bercumbu mesra dengan pelakon juga penyanyi seksi kelahiran Mexico, Eiza Gonzalez. Ouch! – US Magazine

Peserta dari Pulau Pinang, Darren terpaksa akur tersingkir pada minggu kedua program realiti TV Akademi Fantasia 2013 (AF2013) yang berlangsung pada malam Sabtu lalu. – mStar Online

Dalam sebuah video di sebalik tabir, Girls’ Generation (SNSD) membawa anda melihat proses pembikinan video muzik untuk single kelapan mereka di Jepun, Galazy Supernova. – Soompi

Kanye West mengatakan secara terbuka yang dirinya adalah bintang rock nombor satu di atas muka bumi ini (The No. 1 Rock Star On The Planet) dalam satu temubual bersama BBC Radio 1 baru baru ini. Perasan much? – Huffington Post


Fouziah Gous, Zhafran Selamat Bergelar Suami Isteri Dengan Sekali Lafaz

Pelakon dan model Fouziah Gous selamat diijab kabulkan dengan jejaka pilihannya, Md Zhafran Mohd Yusof dengan sekali lafaz, sekitar 9.43 malam tadi.

Pasangan yang mengenakan persalinan berwarna putih ini telah dinikahkan oleh Mohamad Khairi Abu Hassan yang merupakan bapa mertuanya sendiri dan disaksikan oleh Yg Bhg Ustaz Muhd Sujak Hj Mohd Dasuki yang merupakan Ketua Imam Masjid Tengku Ampuan Jemaah, Bukit Jelutong Selangor.

Majlis pernikahan Fouziah Gous & Zhafran ini yang dihadiri seramai kira kira 200 orang tetamu itu telah dijalankan di Masjid Tengku Ampuan Jemaah, Bukit Jelutong Selangor.

BACA: Di Sekitar Majlis Malam Berinai Fouziah Gous & Zhafran Yusof

Pihak lekaki menerima tujuh dulang hantaran berbalas sembilan dari pihak perempuan dengan mas kahwin berjumlah RM1,112 dan wang hantaran sebanyak RM50,000.

Pihak lelaki menerima hantaran berupa sirih junjung, sebentuk cincin, seutas jam tangan, cufflink dan kaca mata, seutas pen dan clutch berjenama Mont Blanc, tali pinggang, satu set wangian berjenama Channel dan set kosmetik, manisan strawberry dan manisan kurma.

Manakaka pihak perempuan menerima sirih junjung, set barangan kemas dan mas kahwin, set wangian berjenama Chanel, senaskhah Al-Quran dan telekung, cek hantaran, clutch dan kaca mata, dan yang terakhir manisan coklat.

Persalinan pengantin pada malam ini direka oleh Ailina Aimi yang berkonsepkan Arab Pakistan dan pengacara majlis pada malam ini ialah Adam Zainal.


Rabecca Nur Al Islam Selamat Lahirkan Anak Kedua

Pelakon Rabecca Nur Al Islam telah selamat melahirkan anak keduanya di Hospital Gleanegles, Ampang sekitar jam 9.35 pagi semalam (20 September 2013, Jumaat).

Suaminya, Datuk Nor Azam Sulaiman menemaninya ketika melahirkan Nor Anggerik Renesmee seberat 3.74 kilogram melalui pembedahan.

“Alhamdulillah saya dan bayi sihat,” kata Rabecca Nur Al Islam yang dihubungi Harian Metro.

Kelahiran bayi baru itu melengkapkan hidup pasangan berkenaan yang sudah mempunyai dua anak, Nor Adam Daniel, 5 dan Nor Anggun Raveira, 10 bulan.

“Saya & suami suka keluarga besar, tetapi mungkin saya akan berehat dulu daripada menambah ahli keluarga baru,” katanya.

Tahniah atas kelahiran ahli keluarga baru dalam keluarga Rabecca Nur Al Islam dan Datuk Nor Azam, semoga kehadiran Nor Anggerik Renesmee ini menambah bahagia dalam kehidupan.


Gambar: Majlis Malam Berinai Fouziah Gous Dan Md Zhafran

Ketika ini sedang berlangsung satu majlis malam berinai untuk bakal pasangan pengantin baru Fouziah Gous & Md Zhafran yang berlangsung di kediaman bakal pengantin perempuan.

Fouziah Gous memaklumkan yang majlis malam berinai mereka bertemakan Pakistan kerana beliau mempunyai darah kacukan dari sana selain pernikahan malam esok juga akan gunakan tema yang sama — kesinambungan katanya.

Fouziah Gous dan Md Zhafran akan melangsungkan pernikahan pada 21 September 2013 di Masjid Bukit Jelutong, Shah Alam, pada pukul 8.00 malam.

Ia disusuli majlis kenduri dan persandingan di sebelah perempuan pada 29 September yang dijadualkan berlangsung di Hotel Marriot Putrajaya. Majlis menyambut menantu akan diadakan pada 5 Oktober depan di kediaman keluarga pengantin lelaki di Bukit Jelutong, Shah Alam.

Berikut merupakan beberapa keping gambar sekitar majlis malam berinai Fouziah Gous dan Md Zhafran yang dirakam serta dikongsi secara langsung oleh CST Production. Enjoice!


Sham Kamikaze Kini Bahagia Dengan Isteri Baru, Bakal Timang Anak

Okay. Bukanlah isteri baru kerana mereka sudah bernikah sejak Sham Kamikaze masih bersama dengan isterinya yang terdahulu sebelum berpisah secara sah pada September 2012 yang lalu.

Menariknya ketika khabar mengatakan beliau sudah berkahwin lain, Sham Kamikaze menafikan perkara ini selain melahirkan rasa kecewa kerana dirinya masih dilanda gossip sebegitu walaupun sudah tidak terlibat dengan dunia hiburan.

Apa pun, itu semua cerita lama. Setahun sudah berlalu dan mereka di forum Cari ada kongsikan beberapa keping gambar yang menunjukkan Sham Kamikaze kini sedang berbahagia dengan isteri dan juga keluarga barunya.

Khabarnya juga, pasangan ini sedang menantikan kelahiran anak pertama mereka yang di’jangka tidak lama lagi. Tahniah buat Sham Kamikaze & Nurul Halimin sekeluarga atas berita ini. Jika anda peduli, berikut beberapa keping gambar terbaru mereka.


Aril AF Akui Kecewa Lagu Baru Tidak Banyak Diterima Stesen Radio Lain

Penyanyi yang mulai popular menerusi lagu Menatap Matamu, Aril (AF7) atau nama sebenarnya Khairil Azam Pilus, 28 tahun mengakui agak kecewa lagu barunya tidak dimainkan di stesen radio swasta yang lain.

Akui Aril yang kini sudah tiga bulan menjalankan tugas sebagai juruhebah radio Era FM yang keudara setiap hari Isnin hingga Jumaat pada jam 8 malam hingga 12 malam dia berasakan artis sepertinya patut diberi peluang.

Di sebalik kekecewaan itu ujar Aril yang kini tampil duet buat kali kedua bersama penyanyi yang berasal dari Indonesia, Terry atau nama sebenar Terryana Fatiah, 29 tahun apabila lagunya dapat dimainkan di Era FM ianya adalah satu bonus untuk dirinya.

“Sejujurnya saya kecewa lagu baru saya tidak dimainkan apatah lagi setelah beberapa tahun tidak keluarkan single sendiri. Terima kasih diucapkan kerana kini saya bekerja bersama mereka (Era FM) secara tidak langsung boleh gunakan medium tersebut untuk mempromosi lagu baru”

Lagu Tulus yang kini sudahpun dimainkan di Indonesia dan mendapat sambutan dari pendengar lagu bergenre balada merupakan duet kedua Aril selepas lagu Kau & Aku bersama Mila Jirin sebelum ini yang mana Aril telah dipilih sendiri oleh Terry kerana suara Aril yang lebih menyerlah berbanding tiga pilihan lain.

“Selepas mendengar suara Aril saya dapat merasakan emosinya sampai dan jangkaan saya apabila kami berduet amat tepat, dia membawakan lagu itu penuh emosi,” ujar Terry yang di temui di Ben’s Publika, semalam.

Di dalam perkembangan lain, album penuh Aril AF7 dijangka bakal dipasarkan pada penghujung tahun depan dan kini masih lagi di dalam proses pembikinan.


Levi’s® Lancar Revel, Revolusi Pemakaian Jeans Untuk Wanita Hari Ini

Bermula dengan langkah berani pada tahun 1934, Jenama Levi’s® mengambil risiko merubah trend fesyen buat wanita dengan kemunculan jeans pertama untuk wanita iaitu, Lady Levi’s®.

Selepas kejayaan besar tahun 2010 dengan rekaan Levi’s® Curve ID, tahun 2013 sekali lagi bakal menyaksikan kejayaan Levi’s® dengan jenama sempurna mengikut bentuk badan, Levi’s® Revel.

Jeans Levi’s® Revel menawarkan teknologi pembentuk yang bakal dipaten, fabrik denim, berkualiti tinggi dan perincian inovatif. Rekaannya dicipta bagi menghasilkan reka bentuk dalaman idaman para wanita moden hari ini.

Jeans Levi’s® Revel direka menggunakan teknologi Liquid Shaping ekslusif yang disalurkan ke dalam fabrik denim melalui teknik rekabentuk percetakan skrin. Keistimewaan jeans Levi’s® Revel terkandung dalam anjalan cecair yang melekap pada tubuh badan dan memberi keselesaan maksimum pada si pemakai wanita.

Jeans Levi’s® Revel mempunyai regangan ciri empat hala yang mampu menonjolkan bentuk badan wanita selain menjadikan tubuh badan kelihatan lebih anjal dari sebenar. Daya ingatan unggul pada jeans turut membantu mengekalkan bentuk jeans dan bentuk tubuh pemakai.

Melalui suai padan jenama sebelum ini, Levi’®s Curve ID, jeans Levi’s® Revel menawarkan suai padanan lengkung khusus serta perincian reka bentuk bagi menyerlahkan susuk tubuh wanita terutama bahagian pinggul.

Dengan pemilihan identiti jeans yang sesuai, Slight, Demi dan Bold Curve, jeans Levi’s® Revel seolah olah sepasang jeans ditempah khas untuk setiap wanita. Kemasan berkontur, kelim memanjang, dan tampalan kocek bersesuaian bagi menyerlahkan penampilan si pemakai.

Terdapat pelbagai jenis kemasan, warna dan tona dalam potongan kurus dan lurus untuk kepelbagaian jeans Levi’s® Revel bagi wanita dipelusuk dunia.

Dijual pada harga RM299, koleksi jeans Levi’s® Revel boleh didapati di Levi’s® Stores terpilih seluruh negara bermula 20 September ini. Maklumat lanjut di www.levi.com.my/revel.

Untum memberikan anda peluang melihat teknologi terkini dalam koleksi jeans Levi’s® Revel, jenama jeans terkenal ini akan menjelajah seluruh Malaysia dalam satu roadshow khas bermula 4 Oktober sehingga 17 November ini.

4 – 6 October 2013 @ Sunway Pyramid
18 – 20 October 2013 @ Spring Mall Kuching
23 – 27 October 2013 @ Mid Valley Megamall
1 – 3 November 2013 @ Suria KK
13 – 17 November 2013 @ JB City Square

Jangan ketinggalan untuk turut serta untuk mencuba sendiri keunikan jeans Levi’s® Revel di tempat anda. Ikuti Levi’s® di Facebook (http://facebook.com/Levis) dan di Twitter (@levisMY) untuk maklumat terkini. Juga layari laman rasmi mereka di www.levi.com.my/revel.


Diana Danielle Tunjuk Bukti Belajar Di NIDA, Australia

Pemergian Diana Danielle ke Australia awal tahun ini untuk menyambung pelajaran sebenarnya mendapat perhatian ramai yang meragui kesahihan pelakon ini berada di sana untuk belajar.

Ada yang berandaian Diana Danielle membawa diri ke Australia kerana ingin lari dari pandangan peminat & juga media ekoran dirinya yang sedang sarat mengandung ketika itu.

Hari ini menerusi akaun Instagram, Diana Danielle telah memaparkan sekeping gambar yang menunjukkan kad pelajar beliau dan kami kira ini tindakan pelakon ini untuk membuktikan dirinya memang menuntut di National Institute of Dramatic Art (NIDA), Australia.

Gambar di atas dikongsikan dengan sebaris ayat berbunyi ‘Best time of my life’ dan harapnya dengan tindakan Diana Danielle mengemukakan bukti ini terhapuslah desas desus mengatakan beliau pergi semata mata ingin menyorok dari kita semua.


Gambar: Ashraf Muslim & Noor Dayana Berbulan Madu Di Sabah

Ini Ashraf Muslim yo! Ketika orang ramai menumpang gembira atas berita kehamilam isteri kedua beliau, nampaknya pelakon ini tidak sesekali mengabaikan tanggungjawab untuk membuatkan hati isteri pertamanya gembira.

Beautiful Nara lewat petang ini kongsikan beberapa keping gambar Ashraf Muslim bersama isteri pertamanya, Noor Dayana yang di’lihat sedang gembira menikmati masa berdua mereka di Pulau Pom Pom, Sabah baru baru ini.

Noor Dayana turut menulis kata kata positif di laman Facebook beliau menunjukkan dirinya sudah redha dengan keputusan Ashraf Muslim untuk mengahwini Wan Sakinah.

“Alhamdulillah. Thank you Allah for the rezeki and time given for us spending our time together — Subhanallah, the underwater live is so amazing, learning new experiences throughout the journey. Back to reality, face every dugaan dengan tabah dan sabar. Allah is always there. He knows the best insyaAllah. Our never ending honeymoon trip”

Berikut beberapa keping gambar sekitar percutian Ashraf Muslim & Noor Dayana di Sabah baru baru ini. Semoga kebahagiaan mereka berdua kekal & harmoni hendaknya. Enjoice!


Fakta Hiburan Yang Perlu Anda Tahu Sebelum Masuk Pejabat Hari Ini (N.418)

VIDEO HARI INI: Bekas juara tinju dunia, Mike Tyson nampaknya ada bakat tersembunyi & baru baru ini terserlah yang beliau hebat membaling dart walaupun dengan menutup mata.

Pelakon berbakat besar ini boleh memasukkan satu lagi watak besar dalam resumé, Leornado DiCaprio telah disahkan bakal membawa watak Presiden Amerika Syarikat ke 28 Woodrow Wilson dalam filem biopiknya nanti. – E!

Salah seorang penerbit eksekutif siri TV popular, Breaking Bad mengesahkan yang dua episod terakhir drama itu akan mengambil masa 75 minit setiap satu termasuk iklan. – Mirror UK

Selepas menyaksikan persembahan minggu pertama peserta Akademi Fantasia 2013 (AF 2013), Anuar Zain menyifatkan para peserta yang ada sebagai berbakat dan tidak akan menolak jika dipanggil untuk berkongsi ilmu. – Astro Awani

Aktress Hollywood, Natalie Portman baru baru ini mendedahkan yang beliau sebenarnya sentiasa panik ketika berjalan di karpet merah di mana mana acara kerana fobia akan terjatuh atau tersungkur di hadapan peminat & para media. – SF Gate

Pasangan selebriti Korea yang baru berkahwin, Lee Hyori dan Lee Sang Soon di’laporkan telah terbang ke benua Eropah untuk berbulan madu beberapa hari lalu dan turut di’khabarkan akan menghabiskan masa selama dua bulan di sana. – Soompi


America's Next Top Model Kembali, Kini Tampilkan Peserta Lelaki

Siapa peminat tegar America’s Next Top Model di sini? Pusingan ke 20 (cycle 20) program realiti TV popular ini kini kembali dengan pelbagai hadiah baru & yang lebih penting pesaing baru iaitu kaum lelaki. Edisi sulung Guys and Girls telah mula bersiaran pada 18 September lalu di StarWorld (Channel 711) & Starworld HD (Channel 722).

Lapan lelaki dan lapan wanita akan tinggal sebumbung dan bersaing untuk merangkul gelaran berprestij menjadi America’s Next Top Model. Musim terbaru ini akan merungkai persamaan dan juga perbezaan antara kaum lelaki dan wanita dalam mengejar impian mereka.

Peserta yang berjaya tampil sebagai pemenang akan menerima hadiah lumayan berupa pakej untuk memulakan karier sebagai model professional melalui tajaan hadiah dari Next Model Management dan GUESS dan juga NYLON Magazine.

Pemenang akan menerima kontrak bernilai US$100,000 untuk kempen seluruh negara bersama GUESS, yang mana terbukti menjadi platform terbaik untuk memulakan karier sebagai model.

Pemenang juga akan muncul dalam ruang fesyen majalah NYLON selain kontrak menjadi model bersama Next Model Management.

Untuk musim kali ini, selain dari panel juri termasuk Tyra Banks, Kelly Cutrone & Rob Evans, para peminat dan orang awam boleh mempengaruhi keputusan siapa yang akan kekal dalam persaingan dan siapa akan tersingkir di akhir episod setiap minggu.


Tasha Shilla Nafi Jadi Punca Prestasi Mahali Jasuli Merosot

Rasanya semua orang tahu akan hubungan yang terjalin di antara Tasha Shilla dan pemain bola sepak kebangsaan Mahali Jasuli walaupun kedua dua mereka tidak pernah mengakui yang mereka kini bercinta.

Terbaru, ada spekulasi timbul mengatakan prestasi permainan Mahali Jasuli kini merosot akibat gagal memberikan perhatian kepada kerjaya kerana terlalu sibuk bercinta & ini mengundang kata kata yang Tasha Shilla menjadi punca kemerosotan tersebut.

“Daripada awal lagi saya dah nyatakan yang saya hanya berkawan dengan Mahali. Saya sokong dia sebagai kawan, bukan teman istimewa,” Tasha Shilla mengulangi pendirian beliau tentang status hubungan mereka ketika ini.

“Mungkin sekarang ni dia tengah alami kecederaan, sebab itu dia tak dapat beraksi dengan baik. Kenapa nak libatkan saya kalau dia tak beraksi cemerlang? Kenapa bila dia tunjukkan prestasi cemerlang dia, tak pula orang sebut nama saya,” tambahnya lagi.

Tasha Shilla turut mengakui yang beliau memang sudah bersedia untuk berkahwin tetapi urusan jodoh ini beliau serahkan kepada Tuhan. How cliché.


Fakta Hiburan Yang Perlu Anda Tahu Sebelum Masuk Pejabat Hari Ini (N.417)

VIDEO HARI INI: Kami dapat rasakan yang gadis ini memang seorang yang positif sepanjang hidupnya walaupun punyai kelemahan tersendiri dan itu tidak menghalang beliau untuk memukau juri The X Factor USA. You go girl!

Elton John memberikan kenyataan tentang karier Miley Cyrus lebih lebih lagi dengan imej baru beliau dengan berkata kerjaya penyanyi itu mungkin tidak akan kekal lama. – Huff. Post

Lima bulan lalu, Zac Efron telah memasuki pusat pemulihan untuk mengubati ketagihan alkohol dan sumber terbaru mengatakan ia sebenarnya adalah ketagihan kokain. – Just Jared

Bintang sitkom TV Parks and Recreation, Rashida Jones kini dikhabarkan sedang berpacaran dengan seorang penulis Colin Jost & mereka berdua pernah menuntut di Harvard. – US Weekly

Siri drama TV yang banyak merangkul anugerah, Mad Men akam memasuki musim terakhir tidak lama lagi & penerbit memaklumkan yang musim terakhir ini akan di’bahagi kepada dua bahagian dan bersiaran selama dua tahun. – BBC News

Rozita Che Wan mengakui langkahnya memakai pakaian ketat sehingga menampakkan bentuk badan adalah salah satu cara untuk memudahkan dia menjaga berat badan. – mStar Online


Hafiz Suip Dicalon Di 2013 MTV Europe Music Awards (EMA)

Jika tahun lepas kita ada Yuna sebagai wakil Malaysia yang dicalonkan, tahun ini nampaknya giliran Hafiz Suip untuk menjadi salah seorang calon untuk MTV Europe Music Awards (2013 MTV EMA) edisi tahun 2013 ini.

Hafiz Suip dicalonkan untuk merebut gelaran Best Southeast Asia Act dan akan bersaing dengan nama nama besar dari rantau ini seperti NOAH (Indonesia), Olivia Ong (Singapura), Sarah Geronimo (Filipina), Slot Machine (Thailand) dan My Tam (Vietnam).

Secara keseluruhan, pencalonan untuk MTV Europe Music Awards kali ini di’kuasai oleh Justin Timberlake dan juga Macklemore & Ryan Lewis dengan masing masing berentap dalam lima kategori dan bersaing sesama sendiri untuk Best US Act.

Di’sini peranan anda diperlukan jika mahu melihat wakil Malaysia kali ini berjaya membawa pulang anugerah dari benua Eropah. Pergi ke asia.mtvema.com dan undi Hafiz Suip untuk Best Southeast Asia Act. Dan, anda boleh mengundi berulang kali.Go!

2013 MTV Europe Music Awards akan di’siarkan secara langsung pada 10 November 2013.


Ashraf Muslim Seronok Bergelar Bapa

Antara kisah yang menjadi bualan hangat para peminat dunia hiburan beberapa hari ini adalah berita kehamilan isteri kedua Ashraf Muslim, Wan Sakinah yang memasuki usia 6 minggu dan di’sahkan oleh orang rapat dengan pasangan ini.

Menerusi Sinar Harian hari ini, Ashraf Muslim dilaporkan teruja untuk bergelar bapa apabila dia mengetahui isterinya itu telah di’sahkan hamil enam minggu.

“Saya cukup seronok apatah lagi ini adalah anak pertama saya,” katanya sebelum meletakkan telefon kerana dikatakan perlu menghadiri mesyuarat.

Pasangan ini berkahwin pada 7 Julai yang lalu di Thailand & kalau anda masih ingat perkahwinan kedua Ashraf Muslim ini mencetuskan kontroversi nasional kerana ianya berlangsung tanpa keizinan isteri pertama.

Apa pun tahniah buat Ashraf Muslim & Wan Sakinah sekelurga atas berita kehamilan ini, pastinya kalian berdua tidak sabar untuk menimang cahayamata pertama ini ‘kan?


Jodoh Lambat, Anuar Zain Rancang Tinggal Di Rumah Orang Tua

Sehingga hari ini, pasti ramai peminat yang ingin tahu bilakah penyanyi popular Anuar Zain bakal bertemu jodoh dan dalam temubual bersama media baru baru ini pun soalan berkaitan teman hidup ini tidak boleh lari dari diajukan.

Memasuki usia 43 tahun kini, Anuar Zain mengulangi pendirian beliau bahawa ianya bukan satu perkara yang membimbangkan kerana jodoh pertuam itu semuanya urusan Tuhan.

“Belum sampai jodoh lagi. Saya tidak boleh bertanya kepada Dia (Allah) bila jodoh saya akan tiba. Apa-pun saya serahkan kepada-Nya,” ujarnya seperti di’laporkan Murai hari ini.

“Lagipun buat masa sekarang saya masih belum bertemu dengan mana-mana kenalan wanita. Saya tidak bimbang kerana itu semua urusan daripada-Nya”

Menariknya, Anuar Zain mempunyai rancangan sendiri jika tidak bertemu jodoh sehingga hari tuanya — tinggal di rumah jagaan orang orang tua kerana merasakan akan mendapat penjagaan rapi dari orang sepatutnya.

“Saya sudah bersedia jika ditakdirkan saya masih belum berkahwin dan menimang cahaya mata di usia yang lanjut. Malah saya sudah merancang untuk tinggal di pusat penjagaan rumah orang tua kerana di situ kita boleh dijaga rapi oleh orang yang sepatutnya”

“Pada saya tidak salah jika orang tua dibawa ke rumah penjagaan rumah orang-orang tua kerana banyak pusat-pusat penjagaan orang tua yang bagus dan selesa serta sesuai untuk usia begitu”

Anuar Zain turut berkata walaupun menjalani kehidupan bujang ketika ini, beliau merasa bahagia hidup bersama keluarganya selain mempunyai bilangan anak buah yang ramai. Good for you!


Gambar: Kekasih Baru Nabila Huda?

Sepanjang minggu lalu, memang Nabila Huda menjadi tumpuan para media dan peminat ekoran kemalangan yang melanda dirinya & turut melibatkan anak beliau Keisha — selain kenyataan bapanya yang mendedahkan pelakon ini tidak balik beraya.

Hari ini, timbul pula gossip mengatakan Nabila Huda kini sudah mempunyai kekasih baru selepas percintaan dengan DJ Nas-T beberapa bulan lalu tidak kesampaian dan jejaka ini khabarnya juga seorang DJ berasal dari Singapura.

Sumber turut memberitahu yang insiden Nabila Huda tidak pulang beraya baru baru ini adalah kerana menghabiskan masa beraya bersama keluarga teman lelaki barunya ini di Singapura dan hubungan mereka sudah berlangsung empat bulan.

Lebih menarik, pemberi maklumat tentang perkara ini mendakwa dirinya adalah kawan rapat Nabila Huda yang kini sudah menjauhkan diri dari terus bergaul dengan pelakon itu kerana merasakan kehidupan pelakon itu sudah banyak berubah dari yang di’kenali.

Tentang arah tuju hidup beliau, Nabila Huda sendiri pun sudah matang untuk berfikir bukan? Apa yang kami mahu tahu ketika ini adakah benar beliau sudah bertemu buah hati baru? Heh.